text:
Sizoyishaya iMorocco - Clive Barker
2013-01-17 14:06
Johannesburg - Ngemuva kokudlala ngokulingana emdlalweni ongabanga namagoli phakathi kweBidvest Wits neMorocco, uClive Barker uthi nakanjani iBafana Bafana izoliguqisa leli qembu enalo kuGroup A.
UBarker, nowaholela iNingizimu Afrika ekunqobeni i-Africa Cup of
Nations ngo-1996, uthe uchazekile ngokudlala kwe-Atlas Lions,
kodwa ngeke leli qembu lilibone elidlalayo kuBafana.
IBafana izogadulisana neMorocco eMoses Mabhida Stadium ngoJanuwari 27.
“IMorocco iyiqembu elinohlonze kakhulu,” kulandisa uBarker.
“Inabadlali abanohlonze nabakwaziyo ukuthwalisa abanye kanzima enkundleni, kodwa kwengikubonile ngingasho nje ukuthi iBafana ngiyayethemba."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


c: text/html

text:
Ukuzamazama komhlaba kubulale 48 eGuatemala
2012-11-08 07:30
San Marcos- Ukuzamazama komhlaba okunamandla eGuatemala kubulale okungenani abantu abangu-48 kwathi abanye bavaleleka ngaphansi kukadoti, kwalimala izimoto nezindlu.
Iningi labashonile bebembozwe yizibi eSan Marcos, nokuyindawo enezintaba ngasemngceleni neMexico.
Ukubihlika komhlaba okudalwe yilokhu kuzamazama komhlaba okube ngu-7.4-magnitude, kudale ukuthi kuvalwe imigwaqo emikhulu.
Lesi kube yisibhicongo esingakaze sabonakala kusukela ngo-1976, ngesikhathi ukuzamazama komhlaba kubulala abantu abangaphezu kuka-20 000.
- Landela
IzindabaNews24 kuTwitter
- Reuters

robotstxt: allowed

filter: keep


text:
Kubulawe obhejane eZimbabwe
2013-01-04 13:07
Harare - Abazingeli babulale obhejane abamhlophe abane esiqiwini eZimbabwe, kusho uMnyango wezamaPaki ezweni.
Lokhu kwenzeke esiqiwini iThetford Estate, mhla lulunye enyangeni.
Okhulumela iZimbabwe Parks and Wildlife Management Authority uCaroline Washaya-Moyo, uthi umkhuba wokubulawa kobhejane bakhishwe izimpondo zabo, yinto engaqali.
Kunokwesabela ukuthi lo mkhuba oqale eNingizmu Afrika, usuqala ukuchapahazeleka nasemazweni angomakhelwane.
"Obhejane abaublelwe, ngabesikisa ababili asebekhulile nowesifazane bese kuba osakhula wesilisa, banenzuzo ka-$480,000," kusho uWashaya-Moyo, esitatimendeni
IZimbabwe kubikwa ukuthi inobhejane okungenani abangu-700, abangu-19 babulawa nyakenye bezingelwa, phambili kwalokho kwabe kuzingelwe abangu-23.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kubulawe 5 wamaphoyisa eNigeria
2013-02-01 07:41
Kano - Oshayasibhamu babulale okungenani amaphoyisa ayisihlanu ezigamekweni ezimbili zokuhlasela enyakatho neNigeria, nokuletha ungabazane ngokubekwa phansi kwezikhali.
Babalelwa ku-60 oshayasibhamu baseBirnin Gwari, eKaduna, abahlasele amaphoyisa enkambini yawo kwahlaselwa i-Ecobank neFirst Bank.
Kwesinye isigameko eKano, abasolwa abangamaSulumane baqhumise ngebhomu isiteshi samaphoyisa eBunkure, sasha sasala singumlotha.
UKhomishana wamaPhoyisa eKaduna u-Olufemi Adenaike, uthe kushone nesinye isakhamuzi kulokhu kuhlasela.
- Landela
IzindabaNews24 kuTwitter
- Reuters


text:
Makuphenye ngesihluku samasosha - Inhlangano
2012-10-03 12:01
Nairobi - Inhlangano yamalungelo abantu i-Amnesty International icele uhulumeni waseSouth Sudan ukuthi uphenye "ngezigameko ezishaqisayo zokuhlukunyezwa kwamalungelo abantu", nokwenziwa ngamasosha ezwe.
"ISouth Sudan kumele ikusukumele phezulu ukuhlukunyezwa kwamalungelo abantu okubandakanya ukushaywa kanzima, ukudutshulwa nokubezwa ngokocansi kwabantu abangenacala eJonglei
State," kusho le nhlangano ezinze eLondon esitatimendeni.
Lokhu kuhlasela kuthiwa kwabulala abantu ababalelwa ku-900 kusukela kwaqala udlame lomkhaya ngoDisemba.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Baphithene ngesimo esishayisanayo seHIVComment on this story
LUNGI LANGA
BADIDEKILE abashadikazi baseKlaarwater abathola imiphumela eshayisanayo ngesimo sabo se-HIV uma beyohlola ezindaweni ezihlukene.
UNkk Simangele Goge (30) uthi uthole ukuthi unegciwane lengculazi ngonyaka odlule kodwa uthe uma eseyobheka kulo nyaka wathola ukuthi akanalo kade sekuphele izinyanga azi ukuthi unalo.
Ngo-Okthoba nyakenye uthole ukuthi unegciwane ngesikhathi ehamba umtholampilo esakhulelwe.
“Ngahlolwa kwatholakala ukuthi nginegciwane. Ngathuka ngoba ngangingazitsheli ukuthi kungaphuma le miphumela.
“Umyeni wami naye ufike wahlola igazi ngalolo suku wathola ukuthi igciwane akanalo,” kuchaza uNkk Goge.
Uthi bamqalise imishanguzo yokuthithibalisa igciwane i-AZT eyingxenye yohlelo lokuvimbela igciwane ukuthi lidlulele enganeni ayikhulelwe.
Ngosuku olulandelayo baye kudokotela ozimele benomyeni wakhe bahlola igazi. Imiphumela yabo bobabili ibuye ithi kabanalo igciwane lesandulela-ngculazi.
Babuyele emtholampilo ngo-Febhuwari ngoba sekusondele ukuthi atete, eyobuza ukuthi kumele ayithathe yini imishanguzo ebizwa nge-Nevirapine ethathwa ngowesifazane okhulelwe uma esezobeletha. Bacelwe ukuthi baphinde bahlole igazi, umyeni wakhe wathola ukuthi akanalo igciwane. UNkk Goge uhlolwe kabili ngalelo langa kwaphuma imiphumela emibili engafani.
Owodwa uthe unegciwane omunye uthi akanalo. Badluliselwe esibhedlela eRK Khan kwathiwa akayohlola khona kusetshenziswa i-Elisa lapho kuyiswa khona igazi esikhungweni esihlola igazi. Imiphumela yalelo gazi ithe akanalo igciwane.
Le miphumela uyithole ngo-Febhuwari 13 emuva kokuthola umntwana. Uthe useyekile ukunika ingane yakhe iNevirapine ngoba udokotela wabatshela ukuthi asikho isidingo sokuyithatha uma le miphumela ithi akanalo igciwane.
UDkt Harry Hausler wenhlangano eyengamele izinhlelo ezithinta ingculazi nesifo sofuba iTB/HIV Care Association uthe kuyenzeka ukuthi amathuluzi okuhlola igazi aphambuke akhiphe imiphumela engeyona. Kodwa uthe uma kwenziwe uhlobo lokuhlola igazi lapho kuyiswa khona igazi esikhungweni sokuhlola igazi leyo miphumela ingathenjwa.
“Isikhathi esiningi uma uhlobo lokuhlola igazi lapho kujojwa khona umunwe ngenayiti bese kuthathwa igazi luveza imiphumela eshayisanayo kuye kube ngcono ukuyisa igazi esikhungweni esihlola igazi. Imiphumela ephuma lapho isuke ithembekile,” kusho uHausler.
Okhulumela umasipala weTheku uMnuz Thabo Mofokeng uthe basaluphenya udaba lwalezi zithandani, bazokwazi ukuphendula uma sebephothule uphenyo lwabo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Luyaqhubeka ukhetho enkomfeni ye-ANC
2012-12-18 08:04
Mangaung - Kuqalile ukuvota kwezithunywa ze-ANC engqungqutheleni yeqembu ebanjelwe eMangaung, nalapho kuvotelwa khona izikhundla eziyisithupha eziphezulu kule nhlangano.
Imiphumela izomenyezelwa ngokuhamba kosuku.
UMengameli Jacob Zuma uzodlana imilala neSekela lakhe uKgalema Motlanthe kwesokuhola i-ANC.
UCyril Ramaphosa, Mathews Phosa noTokyo Sexwale bazozwana amandla kwesesekela likamengameli.
Kube sekuqokwa uGwede Mantashe noFikile Mbalula kwesikaNobhalala Jikelele weqembu.
UJessie Duarte uhamba yedwa kwesikasekela Nobhala Jikelele.
UBaleka Mbete uzoqhudelana noThandi Modise kwesikaSihlalo.
Kuthi uPaul Mashatile atholane phezulu noZweli Mkhize.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kubulawe abathathu erenki eWanderers
2012-11-20 16:28
Johannesburg - Abantu abathathu badutshulwe babulawa erenki yamatekisi eWanderers, eGoli, kusho amaphoyisa aseGoli, ngoLwesibili.
Amaphoyisa asola ukuthi ukubulawa kwalaba kuhlobene nodlame lwamatekisi oluqhubeka endaweni, kusho uCaptain Pinky Tsinyane.
Abanye abantu ababili balimele bangeniswa esibhedlela, umbiko wezindaba zakwaSABC uthi omunye wamadoda adubuleke ashona bekungumuntu obemile erenki, lona ushonele endaweni yesehlakalo.
Akukaboshwa muntu ngalesi sehlakalo, amaphoyisa asaphenya, kusho uTsinyane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela
IzindabaNews24 kuTwitter (@IzindabaNews24


text:
Kuboshwe ababanjwe nomthofu
2012-12-28 14:33
Johannesburg - Kuboshwe amadoda amabili ngemuva kokubanjwa ephethe umthofu wenani lika-R100 000, eRoodepoort, kusho amaphoyisa ngoLwesihlanu.
"Amaphoyisa alunywe indlebe ngetekisi ethwele amakhebuli omthofu nebipakwe erenki yamatekisi enkabeni yeRoodepoort,"
kusho okhulumela amaphoyisa uVincent Mashiteng.
Amaphoyisa anikele kule renki ngoLwesihlanu ekuseni athola amakhebuli angu-715kg.
Amadoda amabili atholakale kule tekisi kulindeleke ukuba avele eNkantolo yeMantshi yaseRoodepoort ngoMsombuluko.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UPistorius uxolisile ngokuphawula kwakhe
2012-09-03 12:04
London - Umsubathi wakuleli ongenayo imilenze u-Oscar Pistorius wehlele ngezansi waxolisa kulandela ukukhalaza kwakhe ngesikhathi ephuma isibili kowe-T44 200m, kodwa wagcizelela ngokuthi ikhona inkinga ngalabo abanemilenze emide yokufakelwa.
UPistorius, nongaconsi phansi kuLondon 2012 Paralympics, uhlulwe kwamangala abaningi ngesikhathi ethola isiliva ehlulwa ngu-Alan
Oliveira waseBrazil ngeSonto.
Lo mdlali, 25, ube esekhwela ezidilikela ku-International
Paralympic Committee (IPC), ekhala ngokuthi umjaho lo ube nokwenzelela ngenxa yobude bemilenze yokufakelwa yabanye abasubathi.
"Bengingaqondile ukuphazamisa ekutheni kunakwe lowo onqobile kanti kumele ngixolise futhi ngendlela engikhulume ngayo nangesikhathi engiphakamise ngayo amaphuzu ami emjahweni wayizolo," kusho uPistorius esitatimendeni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Kumele alawulwe amathenda - Karodia
2012-07-18 07:48
Johannesburg - Lowo owajutshwa ukuba abhekelele uMnyango wezeMfundo eLimpopo u-Anis Karodia ucele uNgqongqoshe wezeziMali kuleli uPravin Gordhan ukuba kube nguye olawula ukukhishwa kwamathenda alo Mnyango, kusho umbiko ngoLwesithathu.
"Kungumbono wami ukuthi wonke amathenda angaphezu kuka-R1 million kumele alawulwe nguMnyango woMgcinimafa," kusho uKarodia embikweni awuhlanganisile.
"Lokhu kuzonciphisa izinga lokugxambukela."
UKarodia usole uNgqongqoshe wezeMfundo kulesiya sifundazwe, uDickson
Masemola, ngokuba nesandla emalini engu-R2.2 billion eyasetshenziswa budedengu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Usuqala ukuba nzima umsebenzi wami - Igesund
2012-12-04 14:03
Johannesburg - Esithangamini sabezindaba, umqeqeshi weBafana Bafana uGordon Igesund uveze ukuthi unyazi lomdlali uSteven Pienaar, yinto yokugcina esemqondweni wakhe njengoba kubhekwe ngabomvu imidlalo ye-African Cup of Nations.
U-Igesund uthi umqansa abhekene nawo owukuqoka abadlali azogijima ngabo, usho kanjena nje iBafana izodlala imidlalo emithathu yesihle.
Elakuleli lizodlala neMalawi, mhlaka-22 Disemba, eThekwini, lidlale neNorway eKapa, mhlaka-8 Januwari bese ekugcineni lidlale ne-Algeria, e-Orlando Stadium ngomhlaka-12 Januwari.
"Imidlalo yeligi iya ngokuya iba mnandi. Lokhu kwenza umsebenzi wami ube nzinyana. Nginabadlali abangu-35, kumele sehle lesi sibalo," kusho umqeqeshi.
Kuvele ukuthi umdlali u-Ayanda Patosi angase abizelwe esikwatini.
Bazomenyezelwa ngesonto elizayo abadlali abazodlala neMalawi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Uhambele eDe Doorns uJoemat-Pettersson
2012-11-13 16:24
Cape Town - UNgqongqoshe woMnyango wezeMvelo uTina Joemat-Pettersson uhambele epulazini eHex River Valley, eWestern Cape, ukuyokhuluma nababhikishi abathukuthele abasebenza kuleli pulazi lamagilebhisi.
Umkhulumeli wakhe uPalesa Mokomele uveze ukuthi ungqongqoshe uzokuba nomhlangano nezinhlaka ezimele ababhikishi eWorcester, bese edlula aye eDe Doorns, ukuyohlangana nabasebenzi.
Sekuphele isikhathi esiyisonto abasebenzi bebhikishela ukwenyuselwa amaholo, abafuna asuke ku-R69 ngosuku, abe ngu-R150.
Abasebenzi abaningi abangekho esitelekeni, kuthiwa bathole ukwesatshiswa, bayishumi abantu ababoshwe ngamaphoyisa, uMokomele uthe kuphenywa ngezinye izehlakalo zodlame lwababhikishi ekuke kwabikwa ngazo.
Amaphoyisa ayakuphika ukuthi ahlukumeze ababhikishi abakade bebhikisha ngoLwesibili ekuseni, umbiko uthi uMasipala waseWitzenberg, uhlanganisa umbiko ngezehlakalo zodlame eziqubuke kule ndawo ngenxa yemibhikisho.
Inhlangano emele abasebenzi i-Agri Wes-Cape, ithi kumele abanikazi bamapulazi basukume kungaze kushube kakhulu isimo, okhulumela inhlangano uCarl Opperman ucele ukuthi kube nokubonisana phakathi kwabaqashi banabasebenzi.
Inhlangano iBlack Association of the Agriculture Sector (Bawsi), igxeke abalimi yathi ababanakekeli absebenzi, kunjalo bathola ukwesatshiswa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kushoda ubufakazi ngeMarikana - Uphenyo
2013-01-21 14:03
Johannesburg - Kunokuphazamiseka kobufakazi obuphelele ngalokho okwenzeka ngesikhathi kudutshulwa abavukuzi emayini yaseMarikana, kusho iKhomishana kaFarlam, eqhuba uphenyo.
Lokhu kuvele ekuqhubekeni kokulalelwa kobufakazi eRustenburg, ngoMsombuluko.
Omele imindeni engu-34 yabashona u-Advocate Dumisa Ntsebeza, uthi uyehluleka ukuthola umfanekiso walokho okwenzeka.
Utshele abalalele ubufakazi ukuthi uBrigadier Zephania
Mkhwanazi, wamazisa ukuthi i-video yalokhu okwenzeka ayikho.
"Kungenzeka ukuthi yahlakazwa i-video. Lokho engikwaziyo ngizokubeka obala," kusho uMkhwanazi.
UNtsebeza uthe kuyaphazamisa ukungabi khona kwe-video ekhombisa ukuziphatha kwamaphoyisa ngesikhathi sokudubula.
"Ungaqinisekisa ukuthi awubanga yingxenye yethimba elilacubungula i-video yamaphoyisa?" kubuzwa uMkhwanazi
"Angikaze. Asikaze sibe nayo imihlangano la khona sasicubungula ukuziphatha kwamaphoyisa okwaqoshwa yi-video."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Yamukelani imphumela yokhetho - Izingqapheli
2012-12-10 16:51
Accra - Izingqapheli zokhetho sezicele izakhamuzi zaseGhana ukuthi zamukele imiphumela yokhetho, evuna uMengameli uJohn Dramani Mahama.
Uphuma nje lo mbiko, iqembu eliphikisayo lisanda kukhalaza ngelikubize ngokukhwatshaniswa kwamavoti.
UMahama ukhulume wabonga abalandeli bakhe, ngokunqoba kwakhe ukhetho.
IGhana ibambe ukhetho ngoLwesihlanu nangoMgqibelo, izingqapheli zeCommonwealth, eze-ECOWAS neze-CODEO, zither ukhetho beluvulelekile futhi lunokuthula.
NgoMsombuluko i-CODEO ithumele izingqapheli ezindawei ezahlukene ezweni, ukuyohlola isimo.
"ICODEO iyala bonke abantu bezwe kanye nezinhlangano eziphikisayo ukuthi zamukele imiphumela,” kusho isitatimende.
Umbiko weKhomishana uthi uMahama uwine ngo-50.70% uma eqhathaniswa nembangi yakhe uNana Akufo-Addo, yena othole u-47.74%
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
BULAWAYO—
Ingxenye yamantombazana aqeda izifundo zebanga laphansi eleprimary kalenelisi ukuqhubeka ngemfundo yesecondary, ngenxa yezizatho ezigoqela ukuswelakala kwemali kanye lokuqakathekiswa kwemfundo yabantwana abangabafana ezimulini.
Ugatsha lwezemfundo, imidlalo lamasiko, luthi ingxenye yamantombazana, ikakhulu emaphandleni, eqede izifundo ze primary iswela amathuba okuqhubeka ngezimfundo minyaka yonke.
Lokhu kusekelwa yikucubungula kwenhlanganiso ezimele yodwa iPlan International okutshengisa ukuthi udubo, udlakela kanye lokusetshenziswa kwamasiko kwenqabela untombazana munye kwabathathu ukuvela aye esikolo lenani phose amatshumi ayisikhombisa ekhulwini – 69% ukuya esikolo se secondary kwele Zimbabwe.
Kubika intathelizindaba yeStudio 7 uNothando Sibanda osipha loludaba ekoBulawayo.
Udaba lukaNothando Sibanda lwamantombazana esecondary


text:
Kushone abathathu emlilweni eKapa
2013-02-04 16:30
Cape Town - Intombazanyana eneminyaka eyisithupha ubudala kanye nabesifazane ababili, bashonile esehlakalweni somlilo oqubuke eMitchells Plain, kusho izikhulu eKapa ngoMsombuluko.
Inganyana yomfana kanye nomunye wesifazane basesimweni esingesihle, kusho okhulumela abezinhlekelele eKapa uWilfred Solomons-Johannes.
Umlilo uqubuke eTafelsig, ngeSonto ebusuku, kushe umuzi nomjondolo ongaphandle.
UMinnie Simmons, 42, Charlene Simmons, 6 kanye no-Amanda Claasen, 19, bashonile kulo mlilo kwathi uChristina Lotz, 67, nenganyana yomfana enamasonto ayisikhombisa ubudala, bona bangeniswa esibhedlela.
Amanye amalungu omndeni ahlinzekwe ngezinsiza ezihlanganisa izingubo zokwembatha, kuyaphenywa imbangela yomlilo.
– Landela Izindaba News24 kuTwitter
(@IzindabaNews24).


text:
Indathane yezikhala zokufundisa ezikoleni eKZN
2012-12-13 08:01
Durban - Zingaphezu kuka-220 izikole ezingenabo othishanhloko KwaZulu-Natal, lokhu kuvele ngemuva kombuzo ofakwe yilowo omele ezemfundo kuDemocratic Alliance eKZN, uTom Stokes.
I-DA icele ukunikezwa uhlu lwezikhala ezingagcwalisiwe ezikoleni esifundeni ngasinye.
Inhloko yoMnyango wezeMfundo eKZN uNkosinathi Sishi, uthe zingu-2 015 izikhala ezingagcwalisiwe, okubalwa ezingu-576
zothishanhloko, amasekela kanjalo nezinhloko zeminyango.
Kulesi sibalo azibalwa izikhala zothisha.
UMnyango uthe lezi zikhala kuzokhangiswa ngazo kanti zizogcwaliswa ngoJanuwari.
UStokes uthe ukubambezeleka kokugcwaliswa kwalezi zikhala okwamukelekile njengoba kukhombisa ukuthi kunenkinga ezikhulwini.
Okhulumela uMnyango uSihle Mlotshwa uthe basizwile isikhalazo se-DA.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Lokhu Kubangelwana Izikhundla KuAPEX Council
I-ZIMTA Ithi ngabe i-APEX Council eyayikhokhelwa nguNkosikazi Chikowore iyaqedisa umsebenzi wokukhulumisana lohulumende ngodaba lweholo
Sithandekile Mhlanga
07.01.2013 21:04
WASHINGTON—
Inhlanganiso elwela amalungelo ezizisebenzi zikahulumende,eye APEX Council ithi isiqoqa umhlangano wesiphange-phange owokuxazulula udaba lokuthi yiphi inkokheli yomanyano walinhlanganiso ezakhulumisana lohulumende ngodaba lokukhutshulwa kweholo lezisebenzi.
Lokhu kulandela imbiko ephume kuphephandaba le The Herald lapho owayengumkhokheli walinhlanganiso, uNkosikazi Tendai Chikowore, obikwa esithi izisebenzi zikahulumende zivumelene ukuthi iAPEX Council owayeyikhokhela yena iqhubeke ikhulumisana lohulumende ngodaba lweholo njengoba yayisivele isiqalisile lumsebenzi.
I-APEX Council eyakhethwa kutsha ngomnyaka odluleleyo ngemva kokudonselana okukhulu, ekhokhelwa nguMnu. David Dzatsunga yona ibikwa ifanele idedele endala okwenyanga ezintathu.
Kodwa umkhokheli wenhlanganiso ye Progressive Teachers’ Union of Zimbabwe UMnu. Takavafira Zhou utshele iStudio 7 ukuthi inhlanganiso yakhe imangele ukubona loludaba kumaphephandaba ngoba lungakavunyelwana ngokupheleleyo. Amazwi kaZhou agcizelelwe nguMnu. Dzatsunga kungxoxo ayiqhube le Studio 7.
UMnu. Sifiso Ndlovu, isiphathamandla se ZIMTA utshele uSithandekile Mhlanga weStudio 7 ukuthi ngabe izisebenzi zikahulumende ziyavuma ukuthi i-APEX Council eyayikhokhelwa nguNkosikazi Chikowore iqedise lumsebenzi njengoba ekhokhelwa nguDzatsunga ingakemukelwa ngokusemthethweni nguhulumende.
Ingxoxo LoMnu. Sifiso Ndlovu


text:
Kushiswe isitimela eKapa
2012-03-15 08:15
Cape Town - Kudingeke ukuthi alashelwe ukuhogela intuthu umsebenzi wakwaMetrorail ozithwele emuva kokushiswa kwamakalishi amathathu esitimela eKhayelitsha.
Iphephandaba iThe Cape Times libike ukuthi lo mseshi wamathikithi, uGwen
Goluwe, ubewela ibhuloho ebaleka umlilo esiteshini sesitimela iNolungile
ngoLwesithathu ekuseni.
"Besihleli ehhovisi lamathikithi ngesikhathi sizwa umsindo wabantu bememeza," esho etshela leli phephandaba.
Babe sebelashelwa ukuhogela intuthu nomunye umsebenzi.
Okhulumela iMetrorail uRiana Scott uthe akubikwanga muntu olimele, kanti akucaci ukuthi umlilo uqale kanjani.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ngingayisiza iBafana - Inyanga
2013-01-21 08:34
East London - Inyanga yase-Eastern Cape, uReuben Matewu, uthi angayisiza iBafana Bafana ukuba inqobe imidlalo ku-Africa Cup of Nations (AFCON).
INingizimu Afrika idlale umdlalo ongenamagoli neCape Verde Islands eNational
Stadium ngoMgqibelo, nokunyuse ukukhathazeka ngokuthi bangase bakwazi ukufaka amagoli kule midlalo.
"Ngingayisiza iBafana Bafana mahhala uma ithanda, ngingaqala ngemidlalo emithathu," kusho uMatewu esiteshini somsakazo i-trufm, ngeSonto.
"Ngizobe sengiqala ngibabiza imali uma sebebona imiphumela emihle.
"Angifani nalaba abasebenzisa umuthi omubi. Ngisebenzisa amakhambi atholakala kalula kulona leli."
INkosi uMwelo Nonkonyana, noyisekela likamengameli weSA Football Association (SAFA) aphinde abe nguSihlalo wekomidi elihlela imidlalo ye-AFCON, uthe isiphakamiso sikaMatewu singase sibhekisiswe.
"Sihleli silindele noma ngabe yiluphi usizo olungenza iBafana yenze kangcono," kusho uNonkonyana.
USibonelo Madela, noyinyanga yasoLundi, KwaZulu-Natal, waqalekisa iBafana ngokuthi ngeke iwine ngoba iyamkweleta.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Zivikele Emimoyeni Emibi
UJAMES wakhulela endaweni ecezile esiqhingini saseMalaita, eSolomon Islands. Kusukela eseyingane, wafundiswa ukuba ahloniphe imimoya. Uthi: “Ngangingakaze ngicabange ukucela imimoya ukuba ilimaze abanye, kodwa ngangingacabangi ukuthi umuntu angaba nokuphila okujabulisayo ngaphandle kokusebenzisa i-rarafono [imikhuba yendawo yokucela usizo emimoyeni].”
Izakhamuzi zaseSolomon Islands zikholelwa ukuthi imimoya ingamsiza umuntu noma imlimaze, njengoba kunjalo nangabantu abaningi emazweni ahlukahlukene. Eqinisweni, abantu abaningi baseMelanesia bayithanda kabi imimoya, abayesabi.
Abantu babonisa ngezindlela eziningi ukuthi bayakholelwa ekusebenzeni kwemimoya. Ngokwesibonelo, ngesikhathi uJames esemncane, abesifazane esigodini sakubo babebalekisa izingane zabo ukuba ziyocasha endlini uma bezwa kukhala inyoni i-korokoro (inyoni emnyama yohlobo oluthile). Kungani babenza kanjalo? Babekholelwa ukuthi ukukhala kwale nyoni kwakusho ukuthi kukhona ozovelelwa ingozi.
Abanye abantu bendawo babeka itshe elimhlophe elikhethekile ngaphezu kweminyango yezindlu zabo. UJames wayekwenza lokhu, ekholelwa ukuthi leli tshe laliyomvikela ekulinyazweni yimimoya. Lapho uJames esemsebenzini, wayeqoqa ukudla okusale lapho edla ukudla kwasemini, akufake esikhwameni ukuze akulahle ekhaya. Wayekhathazwa ukuthi lokho kudla okusele kwakungase kuthathwe othile akusebenze maqede amphonse ngako, bese egula.
Nakuba kungenzeka ukuthi le mikhuba ayijwayelekile lapho uhlala khona, mhlawumbe nawe wake waba nomuzwa ofana nokaJames wokuthi kufanele ugcine amasiko athile ukuze uvikeleke emimoyeni emibi. Ungase ukholelwe ukuthi ukugcina lawo masiko kubalulekile ukuze uhlale uvikelekile.
Uma ulihlonipha iBhayibheli, akungabazeki ukuthi ungathanda ukwazi ukuthi liyiphendula kanjani imibuzo elandelayo: (1) Imimoya ingakulimaza kanjani? (2) Ingabe ukugcina amasiko athile endawo kungakufaka ogibeni lwamademoni? (3) Ungakutholaphi ukuvikeleka kwangempela emimoyeni emibi futhi ujabule?
Indlela Imimoya Emibi Elimaza Ngayo
IBhayibheli lembula ukuthi imimoya emibi ayiyona neze imimoya yabafileyo. IZwi likaNkulunkulu lithi: “Abaphilayo bayazi ukuthi bayokufa; kodwa abafileyo bona abazi lutho.” (UmShumayeli 9:5) Eqinisweni, imimoya emibi iyizingelosi eziyizihlubuki ezaba mdibi munye noSathane ekuzameni ukudukisa abantu.—IsAmbulo 12:9.
ImiBhalo isho ngokucacile ukuthi siyakudinga ukuvikelwa emimoyeni emibi. Umphostoli uPawulu wabhalela amaKristu ase-Efesu: “Asibambene negazi nenyama kodwa sibambene . . . nebandla lomoya ababi ezindaweni zasezulwini.” Umphostoli uPetru wachaza umbusi wayo yonke imimoya emibi, uSathane uDeveli, ngokuthi ‘unjengengonyama ebhongayo, efuna engamshwabadela.’—Efesu 6:12; 1 Petru 5:8.
Indlela eyinhloko uSathane alimaza ngayo abantu iwukubadukisa, abaphambe noma abalingele ukuba benze izinto ezidumaza uNkulunkulu. IBhayibheli lithi “uziguqula ingelosi yokukhanya.” (2 Korinte 11:14) Wenza sengathi ungumoya oyisivikelo, kanti empeleni unezinhloso ezimbi. Uphuphuthekisa izingqondo zabantu ukuze bangalazi iqiniso ngaye nangoNkulunkulu. (2 Korinte 4:4) Uhloseni njengoba edukisa abantu?
Uhlose ukuba abantu bamkhulekele, bazi noma bengazi. Ngesikhathi iNdodana kaNkulunkulu ilapha emhlabeni, wafuna ukuba ‘iziwise phansi yenze isenzo sokumkhulekela.’ Kodwa uJesu wathi: “Hamba, Sathane! Ngoba kulotshiwe ukuthi, ‘NguJehova uNkulunkulu wakho okumelwe umkhulekele.’” (Mathewu 4:9, 10) UJesu wenqaba ukwenza noma yini eyayingase ibonise ukuthi ukhulekela uSathane.
UJehova ungumoya onamandla kunayo yonke futhi ngeke avumele ukuba labo abamlalelayo balinyazwe phakade. (IHubo 83:18; Roma 16:20) Kodwa uma sifuna ukujabulisa uJehova uNkulunkulu njengoba kwenza uJesu, kudingeka sigweme noma isiphi isenzo sokuzithoba kuSathane noma emademonini akhe. Ukuze sikwazi ukugwema lokhu, kudingeka siyazi imikhuba namasiko abonisa ukuthi sikhulekela noma sihlonipha le mimoya emibi. Ungakwenza kanjani lokho?
Yazi Imikhuba Namasiko Angamjabulisi UNkulunkulu
UJehova uNkulunkulu waxwayisa ama-Israyeli, abantu bakhe basendulo, ukuba angalingisi imikhuba namasiko ezizwe ezazingomakhelwane. Wathi: ‘Akufanele kutholakale kini noma ubani obhulayo, owenza umlingo nanoma ubani ofuna amabika noma umthakathi, noma ophonsa abanye ngeziphonso.’ Nakhu okushiwo iBhayibheli ngabantu abenza lezi zinto: “Wonke umuntu owenza lezi zinto uyinto enengekayo kuJehova.”—Duteronomi 18:10-12.
Ngakho, lapho ucabanga ngemikhuba nangamasiko athandwayo lapho uhlala khona, zibuze imibuzo elandelayo: Ingabe la masiko akhuthaza ukukholelwa emabikeni? Ingabe abonisa ukuthi kunezinto ezingaphili ezikwazi ukuvikela abantu ngendlela ewumlingo? Ingabe ahlanganisa ukuphonsa abanye noma ukuvikelwa eziphonsweni? Ingabe ayohilela ukuzithoba emimoyeni ethile kunokuzithoba kuJehova noma kummeleli wakhe ammisile, uJesu?—Roma 14:11; Filipi 2:9, 10.
Kubalulekile ukwenqaba noma yimaphi amasiko akhuthaza le mikhuba. Ngani? Umphostoli uPawulu waphefumulelwa ukuba abhale: “Anikwazi ukudla ‘etafuleni likaJehova’ nibe nidla etafuleni lamademoni.” Waxwayisa ngokuthi labo abazama ukujabulisa uNkulunkulu kanye neminye imimoya babeyobe ‘bamvusela umhawu.’ (1 Korinte 10:20-22) UJehova uNkulunkulu ufuna sizinikele kuye kuphela futhi uyakufanelekela lokho.—Eksodusi 20:4, 5.
Cabanga nangalo mbuzo: Ingabe isiko elithile lenza abantu bakholelwe ukuthi ezinye izinto zingaphezu kwamandla abo? Ngokwesibonelo, ukuphinga nokulala nomuntu ongashadile naye kuyichilo emiphakathini eminingi futhi neBhayibheli liyakulahla. (1 Korinte 6:9, 10) Nokho, ezindaweni ezithile ezisePacific, imikhuba enjengale ingase yamukeleke uma intombazane ithi “iphonswe ngecembe,”* okungukuthi, iye yalala nomuntu othile ngoba iphonsiwe.
Nokho, iBhayibheli lifundisa ukuthi kumelwe sithwale imiphumela yezenzo zethu. (Roma 14:12; Galathiya 6:7) Ngokwesibonelo, owesifazane wokuqala, u-Eva, waba nomuzwa wokuthi wakhohliswa uSathane ukuba angamlaleli uNkulunkulu. Wathi: “Inyoka—ingikhohlisile, ngadla.” Kodwa uJehova wamjezisa u-Eva ngesenzo sakhe. (Genesise 3:13, 16, 19) Nathi siyolandisa ngokuziphatha kwethu.—Hebheru 4:13.
Yini Okumelwe Uyenze?
Uma ufuna ukujabulisa uNkulunkulu futhi uphile ngezimiso zeBhayibheli, kudingeka uthathe isinyathelo esiwujuqu. Abantu abanhliziyo-ziqotho ababehlala e-Efesu ekhulwini lokuqala bayisibonelo esihle kule ndaba. Ukuze bazidedisele kude nethonya lemimoya emibi, baqoqa zonke izincwadi ababenazo zokusebenzelana nemimoya “bazishisa phambi kwawo wonke umuntu.”—IzEnzo 19:19.
Ngaphambi kokushisa lezo zincwadi, laba bantu “babefika bavume futhi babike imikhuba yabo obala.” (IzEnzo 19:18) Njengoba imfundiso kaPawulu ngoKristu yayibathinta izinhliziyo, bashukumiseleka ukuba bashise izincwadi zabo zokusebenzelana nemimoya. Baguqula nendlela ababezizwa ngayo ngaleyo mikhuba.
Yiqiniso, ukuyeka imikhuba namasiko angcolile kungase kungabi lula. UJames, okukhulunywe ngaye ekuqaleni, wabhekana nale nkinga. Waqala ukutadisha iBhayibheli noFakazi BakaJehova futhi wakujabulela ayekufunda. Kodwa waqhubeka esebenzisa i-rarafono. Ngemva kokuhlola imizwa yakhe ngale mikhuba, waqaphela ukuthi wayezikholelwa izithembiso zikaJehova ngekusasa, kodwa wayesenomuzwa wokuthi wayesawadinga lawaya masiko ukuze avikeleke emimoyeni emibi.
Yini eyamsiza ukuba ashintshe ukucabanga kwakhe? Uthi: “Ngathandaza kuJehova ngacela isivikelo sakhe nokuba angisize ngimethembe. Ngesikhathi esifanayo, ngawayeka amasiko nemikhuba yami.” Aseke amvelela yini amashwa? UJames uthi: “Cha, okuye kwenzeka nje ukuthi ngiye ngafunda ukuthembela kuJehova. Ngiye ngabona ukuthi uJehova angaba umngane omkhulu.” Empeleni, sekuyiminyaka engu-7 uJames ekhonza njengesikhonzi esishumayela isikhathi esigcwele, esiza abanye ukuba bazi lokho okufundiswa iBhayibheli.
Kungani nawe ungalingisi uJames? Hlola amasiko athandwayo endaweni yakini, bese usebenzisa ‘amandla akho okucabanga’ ukuze uthole ukuthi ayavumelana yini ‘nentando kaNkulunkulu.’ (Roma 12:1, 2) Yibe usuqunga isibindi sokuhlukana naleyo mikhuba eyinkolelo-ze. Uma wenza kanjalo, ungaqiniseka ngokuthi uJehova ‘uyokwamukela’ futhi akuvikele. (2 Korinte 6:16-18) NjengoJames, nawe uzozibonela ukuba yiqiniso kwalesi sithembiso seBhayibheli: “Igama likaJehova lingumbhoshongo oqinile. Olungileyo ugijimela kuwo athole isivikelo.”—IzAga 18:10.
[Umbhalo waphansi]
Le nkulumo ibhekisela esikweni lokuloya icembe elithile elikhethekile noma ukudla. Lokhu kube sekunikezwa intombazane. Kuthiwa-ke leli cembe noma ukudla kwenza intombazane izifele ngowesilisa othile. Lokhu akufani nalapho intombazane idliswa izidakamizwa ingazi, bese idlwengulwa. Uma kwenzeke lokho, leyo ntombazane isuke iyisisulu esingenacala.
[Isithombe ekhasini 19]
“IKorokoro”
[Umthombo]
Courtesy of Dr. Bakshi Jehangir
[Isithombe ekhasini 19]
Le ntombazane icosha imvuthuluka yokudla ukuze kungasetshenziswa ekuthakatheni


text:
Baningi abashona emigwaqeni eW Cape
2012-12-13 16:36
Cape Town - Silokhu sikhule njalo isibalo sabantu abashona emigwaqeni esifundazweni eWestern Cape, uma kuqhathaniswa nangalesi sikhathi ngonyaka owedlule, kusho uNgqongqoshe woMnyango wezokuThutha uRobin Carlisle.
"Ezinsukwini eziyishumi kuqale inyanga, bangu-62 abantu abakade sebeshonile emigwaqeni kulesi sifundazwe. Esikhathini esifanayo ngonyaka owedlule, babe bengu-43. Isibalo sikhule ngo-31%," kusho isitatimende sikangqongqoshe.
Ebantwini abangu-62 abashonile, abangu-28 ababehamba ngezinyawo.
"Lena akusiyo indlela enhle yokuqala amaholidi kakhisimusi, kulahleka izimpilo zabantu, okungenani kushona abayisithupha ngosuku."
Phakathi kuka-Agasti 2011 noJuni 2012, amaphoyisa omgwaqo akhiphe amathikithi angu-13 621, ehlawulisa abantu ababengawafasile amabhande, aba ngu-415 ababephula eminye imithetho yomgwaqo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kugwazwe kwabulawa indoda eKlerksdorp
2012-12-31 07:18
Johannesburg - Indoda eneminyaka engu-43 ubudala yaseKlersdorp, eNorth West, igwazwe yabulawa, kusho umbiko wamaphoyisa ngeSonto.
Ngokusho kokhulumela amaphoyisa uCaptain Amanda Funani uthi isidumbu lesi sitholakale sidindilize emgwaqeni e-Alabama, ngoMgqibelo.
"Umufi utholakale enamanxeba amabili okugwazwa. Kukholakala ukuthi ugwazwe ngomese."
Akukho muntu oseboshiwe ngalesi sehlakalo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuvele abangu 11 ngokuqhumisa ama-ATMComment on this story
NONTUTHUKO NGUBANE
AVELE enkantolo yaseHowick izolo amadoda angu 11 asolwa ngokuba ngongqondongqondo ekuqhumiseni imishini yemali ngamabhomu esifundazweni.
Abasolwa babhekene nohide lwamacala, okubalwa elokubulala iphoyisa lophiko lezinja uConstable Vidhur Jadoo eHowick. Kuthiwa iveni eyayihamba abasolwa yayilayishe iziqhumane ezisetshenzizwa ukuqhumisa imishini yemali.
Abanye abasolwa kuvele ukuthi bayafunwa ngamacala afanayo enzeka eGoli, eKapa naseFree State.
Ukuboshwa kwabasolwa kulandela uphenyo loKlebe ngemva kochungechunge lwezigameko zokuqhunyiswa kwemishini yemali. Umshini wokugcina uqhunyiswe eHowick lapho kushone khona uJadoo.
Abasolwa kuthiwa bahlala ehostela eGoli kodwa bangabokuzalwa KwaZulu-Natal.
Emva kokuphonswa imibuzo ngamaphoyisa abasolwa kuthiwa bathatha amaphoyisa bawayisa emzini othile eManguzi lapho kwatholwa khona izibhamu ezine ezingama AK-47 okusolwa ukuthi yizo ebezisetshenziswa ebugebengwini.
Abasolwa baphinde batholwa neveni eyebiwe abebehamba ngayo. Laba basolwa babhekene namacala okuphanga kuhlonyiwe, wukutholakala nezibhamu neziqhumane nemoto eyebiwe.
Kulindeleke ukuthi abasolwa baphinde bavele enkantolo ngoJanuwari 22.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Izinguquko kwabane-HIVComment on this story
LUNGI LANGA
SEYIZOBA lula impilo kubantu abaphila negciwane lengculazi njengoba sebezokwazi ukuphuza iphilisi elilodwa nje vo ngosuku.
UNgqongqoshe wezeMpilo kuzwelonke, uDkt Aaron Motsoaledi (osesithombeni), uthe kusukela ngo-Ephreli ngonyaka ozayo amaphilisi okuthithibalisa lesi sifo asezoshintsha ezibhedlela zakuleli njengoba abantu sebezothola amaphilisi azobe ehlanganise amaphilisi amathathu kodwa okuzoba yiphilisi elilodwa. Ugqamise ukuthi nabesifazane abakhulelwe bazothola le mishanguzo eyiphilisi elilodwa.
“Kuzohlinzekwa ngamaphilisi amathathu enziwe yiphilisi elilodwa. Lokhu kuzokwenza ukuthi abantu baphuze iphilisi elilodwa ngosuku kunokuthi baphuze amaphilisi amathathu,” kusho uMotsoaledi.
Uthe lokhu kuzokwenza ukuthi kube lula kubantu ukuqhubeka nemishanguzo yabo. Kuzohlanganiswa amaphilisi amathathu asetshenziswa ekuthithibaliseni ingculazi okuyi-tenefovir, emtricitabine ne-efavirenz. Ithenda yokuhlinzeka ngaleli philisi inikwe izinkampani zemishanguzo ezintathu, i Aspen Pharmcare, Cipla Medro, neMylan pharmaceuticals.
Phezu kwalokhu uMotsoaledi uthe bakwazile ukwehlisa imali yale thenda ngo-R2.2 billion.
Uthe bekulindeleke ukuthi iNingizimu Afrika ikhokhe imali engu-R8.1 billion kule thenda yagcina iyehlise yafika ku-R5.9 billion eminyakeni emibili.
Lokhu sekushayelwe ihlombe yizinhlangano ezilwela amalungelo abantu abaphila negciwane lengculazi.
UNksz Lihle Dlamini we-Treatment Action Campaign uthe bakubona kuyindlela ezosiza abantu ukuthi bakwazi ukuqhubeka nemishanguzo yabo.
Uthe kuqala abantu bebeba senkingeni yokuphuza imishanguzo eminingi ngosuku olulodwa obekwenza ukuthi abanye bagcine bengayilandelanga kahle imigomo yokuthatha imishanguzo.
“Esikubongayo wukuthi uNgqongqoshe uxoxisene nazo zonke izinhlaka ngaphambi kokuthatha isinqumo sokukhipha ithenda yokuhlinzeka ngemishanguzo. Lokhu kwenze ukuthi izinto ebesikade sikhala ngazo njengakho ukuhlinzekwa kwephilisi elilodwa elizothathwa ngabantu abaphila negciwane lengculazi,” kusho uNksz Dlamini.
UDkt Gilles van Custem wenhlangano eqwashisa ngesifo sengculazi, iMédecins Sans Frontières/Doctors Without Borders (MSF), uthe bayazijabulela lezi zindaba njengoba sekuzokwenza kube lula kubantu abaphila negciwane ukuthi bathathe imishanguzo yabo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Akucaci ngoMotlanthe - Umbiko
2012-12-10 12:05
Johannesburg - Yize noma sekusele izinsukwana nje ezimbalwa ngaphambi kokuthi kuyiwe enkomfeni yobuholi be-African National Congress, eMangaung, uSekela Mengameli uKgalema
Motlanthe akakacacisi noma uzovuma yini ukuthi kuphakanyiswe igama lakhe, liphakanyiselwe esokuhola iqembu.
Umkhulumeli weqembu uJackson Mthembu, uthi isinqumo sikaMotlanthe siyokwaziswa abezindaba.
"Inkomfa iyadinga ukwazi ngesinqumo sakhe," kusho uMthembu.
"Bonke laba abaphumelelayo ukuthi kungaphakanyiswa amagama abo, bayabuzwa yikhomishana yokhetho ukuthi bayavuma yini kuphakanyiswe amagama abo. Lokho kuzokwenzeka kusukela manje kuze kuba kubanjwa inkomfa.
UMthembu uthe okwamanje akekho owaziyo ukuthi ngobani abavume ukuphakanyiswa kwamagama abo, uthi ngisho i-ANC imbala, ayazi.
Izifundazwe iKwaZulu-Natal, Free State, Northern Cape, Eastern Cape,
North West neMpumalanga, ziphakamise igama likaMengameli uJacob Zuma, ukuthi aqhubeke abe ngumholi weqembu, kwathi i-ANC Women's League naboMkhonto weSizwe, nabo baphakamisa uZuma.
IGauteng, Limpopo neWestern Cape kanye ne-ANC Youth League, baphakamise igama likaMotlanthe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Kushone indoda ephathini yocansi
2012-11-12 12:01
The Hague - Kushone indoda yaseHolland ibulawa yisifo senhliziyo ngesikhathi kunephathi yokuzijabulisa ngocansi, kuthiwa idle izidakamizwa kanye namaphilisi avusa imizwa, kubike iiphephandaba ngoMsombuluko.
Le ndoda ehlonzwe ngokuthi ingu-Luc W, 43, ibihambele i"swingers party" eBelgium ngesikhathi ihlaselwa yisifo senhliziyo, kubika i-Algemeen Dagblad.
"Kungenzeka ukuba le ndoda idle izidakamizwa kanye ne-viagra," kusho iphephandaba, ngesigameko esenzeke ngeSonto edolobheni lase-Essen.
"Iphathi lena ibibanjelwe endaweni okwakuyigalaji lezimoto, kwathi ngezithuba zabo-04:00 izinto zabheda," kubika i-AD.
Unkosikazi wale ndoda, eligodliwe igama lakhe, uchaze umyeni wakhe njengendoda ethandekayo.
"ULuc ubengumshayeli wamaloli kanti ubuthongo yinto abengayitholi kahle. Odokotela bamxwayisa ngaphambilini ukuthi imithambo yakhe yegazi iyavaleka," kusho unkosikazi.
- Landela
IzindabaNews24 kuTwitter
- Sapa - AFP


text:
Ithi ifuna iqiniso i-AMCU
2012-10-02 16:41
Johannesburg - IKhomishana kaFarlam ephenya ngalokho okwenzeka emayini iLonmin eseMarikana kuze kushona inqwaba yabantu, kumele iqinisekise ukuthi ibeka obala wonke amaqiniso, kusho inyunyana i-Association of
Mineworkers and Construction Union.
"Sifuna ukwazi ukuthi kwenzekani," kusho uMengameli we-Amcu uJoseph
Mathunjwa, ekhuluma ngesikhathi ikhomishana iyohlola indawo yesigameko ngasemikhukhwini iNkaneng.
UMathunjwa uphikile ukuthi kunokungazwani okhukhona phakathi kwabenyunyana i-Amcu neNational Union of Mineworkers.
"Selokhu saqala ukusebenza eLonmin ngonyaka ka-2010, besibamba imihlangano ndawonye, akaze kube khona ukungaboni ngasolinye. Abantu bathi akuzwanwa ngoba nakhu sekushone abantu. Akaze nakanye sibe yizitha," echaza.
I-Amcu ithole ukugxekwa kuthiwa yiyo eyabhebhezela isiteleka saseLonmin.
Ikhomishana iholwa yijaji eselathatha umhlalaphansi uJaji Ian Farlam.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Uzovela umfundi ngelokubulala omunye
2012-11-21 12:04
Johannesburg - Lizovela enkantolo yaseThekwini ibhungu ngemuva kwezinsolo ezithi ligwaze labulala omunye umfundi emagcekeni esikole, kusho amaphoyisa aKwaZulu-Natal.
Abafana bagwazane ngesikhathi belwa eFairvale Secondary School eWentworth ngoLwesibili, kusho uColonel
Vincent Mdunge.
"Esikwaziyo ukuthi bekulwa abafana ababili, kodwa asazi impi isuswe yini."
La bafundi baphuthunyiswe esibhedlela la kushone khona oyedwa, uKhanyisani Mqayi, 15, nobegwazwe kathathu esifubeni nasengalweni.
Omunye umfundi naye ugwazwe esifubeni njengoba esesibhedlela.
Icala lakhe lingase lilalelwe eNkantolo yeMantshi yaseWentworth engekho.
EGauteng ngoLwesibili ekuseni, umfundi, 18, udubule wabulala lowo abethi uhlala ngokumchukuluza ePhineas Xulu Secondary School, eVosloorus.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Inhlanganiso Ezizimeleyo Zithi Akulungiswe Ingxabangxoza EkuZHRC
UMnu. Austin utshiye umsebenzi ngezizatho ezithile, ezigoqela ukuthi imithetho yelizwe kayimvumeli ukuthi asebenze kuhle engathathi uhlangothi
Sithandekile Mhlanga
02.01.2013 21:24
WASHINGTON—
Inhlanganiso ezizimeleyo zithi kusobala ukuthi uhulumende kasoze alungisise okusilelayo kukhomishini yakhe ebona ngezamalungelo oluntu eye Human Rights Commission okubangele ukuthi obengumgcinisihlalo wayo uMnu. Reginald Austin atshiye umsebenzi ngeviki edluleyo.
UMnu. Austin utshiye umsebenzi ngezizatho ezithile, esinye sazo singesokuthi imithetho yelizwe kayimvumeli ukuthi asebenze kuhle engathathi uhlangothi.
Inhlanganiso elwela amalungelo amagqwetha eye Zimbabwe Lawyers for Human Rights, lezinye zethesa uhulumende umlandu ngenyathelo elithethwe ngu-Austin.
UMnu. Effie Dlela-Ncube, ingcwethi ecubungula ezombusazwe, njalo engumgcinisihlalo wenhlanganiso yomanyano wenhlanganiso ezizimeleyo eye National Association of Non-Governmental Organizations, i –NANGO, utshele uSithandekile Mhlanga weStudio 7 ukuthi uhulumende kangeke wabanjwa ngamandla ukuthatha inyathelo ngekhomishini le.
Ingxoxo LoMnu. Effie Dlela-Ncube


text:
Liphindela enkantolo elakwaKito
2013-02-05 08:31
Johannesburg - Kulindeleke abuyele enkantolo amaphoyisa ayengamalungu ophiko olusebenza ngamacala ahleliwe eThekwini, nolwahlakazwa.
La maphoyisa angu-30, abandakanya neNhloko yoKlebe KwaZulu-Natal, uMajor
General Johan Booysen, asolwa ngamacala obugebengu evile ku-70 nawokubulala abantu abangu-28.
Lolu phiko kuthiwa lwalusebenza njengelomashayabhuqe lithunywa nguBooysen, nokuthiwa babethola imali ezinhlanganweni, emabhizinisini nasebantwini ababengaboni ngaso linye nalabo okusolakala ukuthi babulawa ngamaphoyisa.
Amaphoyisa lawa aboshwa ngo-Agasti nangoJuni.
Ayalelwa ukuba adele ama-passport nama-pin codes amaselula omsebenzi ukuze kuzophenywa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
‘Abantu abangajahi ukugxeka ezemfundo’Comment on this story
MDU NCALANE
UMENGAMELI wezwe uMnuz Jacob Zuma uthi abantu abansundu abazona nakancane izidomu. UZuma uthi umqondo wabantu abansundu wasetshenzwa kanzima iminyakanyaka kuliwa nokuthi unqindeke ungalinge ucabange into esile ngaphandle kokuba yisigqila samaBhunu.
UZuma uthi abantu kumele babeke phansi imimoya ngodaba lwezemfundo ngoba ngokukahulumeni izinhlelo zonke zokuyiphucula zisabambe ngakho. Uthi asikho isidingo sokuxhamazela nokutatazela kulo mkhakha futhi akukonakali lutho kunalokho kunenqubekela phambili ebabazekayo.
UMengameli Zuma ukusho lokhu enkulumeni ekhethekile abe nayo neSolezwe eJohn Dube House, eMorningside eThekwini. IJohn Dube hopuse yindlu ehlala omengameli uma beseThekwini namaphethelo. UZuma ubeseThekwini ezokwethula inkulumo yakhe yeJanuwari 8 eyethulwa njalo ngalesi sikhathi ngomengameli be-ANC.
“Kunabantu abanomcabango wokuthi ingane inele izalwe bese iyagijima kanti ingane iyazalwa itotoswe, ikhuliswe, ikhase ize ithathe isinyathelo sokuqala kuyima ifunda ukuzimela bese ikwazi ukuhamba igcine isigijima. Ayikho eyake yazalwa isigijima. Nalapha kwezemfundo kusenjalo. Sisesesigabeni seminyaka engu-18 saqala ukubuyisela ezemfundo ezingeni elifanele umuntu wonke eNingizimu Afrika. Sisafana nengane esakhasa. Abantu bayashesha ukukhohlwa wukuthi kwathatha iminyaka engakanani uVerwoerd ashaya umthetho wokuthi umuntu omnyama akafanele wukuthola imfundo esile. Wakubeka kwacaca ukuthi umuntu omnyama uma efunda izibalo uzokwenzani ngazo futhi uzosebenzaphi ngazo. Wathi iSayensi ngeyabo bona abamhlophe, ayifanele wukuba ifundwe ngabantu abamnyama. Wathi abantu abamnyama kumele bafundele ukukwazi ukucela umsebenzi kubasi futhi akwazi ukupatanisa isiNgisi nesiBhunu ukuze athathe imiyalelo kubasi kwaphela nje,” kusho uZuma.
UZuma uthi leli qhinga lasebenza ngoba lakwazi ukucindezela abantu abansundu bavaleleka ezintweni eziningi ezisile ezweni labo.
“Kuyiphutha elikhulu ukucabanga ukuthi ungakwazi ukulungisa wonke lo monakalo esikhathini esiwukuphazima kweso,” kusho uZuma.
“Yingakho sithe uma sibukisisa sabona kukuhle ukuthi siqale phansi sakhe isizwe esisha. Sakhe isisekelo sezemfundo ngokwehlukanisa le Minyango yeMfundo ePhakeme neMfundo eyiSisekelo ukuze siqinise phansi zisasuka nje. Uzokhumbula ukuthi kade kunzima kanjani ukuthola uMatric futhi kunguMatric ongathi shu ngoba wawungakuthuthukisi ngalutho.
“Manje sesiyaqala siyabona kunomehluko omkhulu kusukela ezigabeni eziphansi kuya kuMatric. Sibe sesithi-ke asakhe uMnyango ozoqondana ngqo nemfundo ephakeme ukuze unakekele kahle uzimele futhi wenze nocwaningo lokuthi yini okumele ifundwe kulezi zigaba bese ukwazi ukuzididiyela namakhono adingwa yizimboni ngaphandle,” kusho uZuma.
Uthi ukukhuthazwa kwabafundi ukuba bayofunda kumaFET, kuyingxenye yokubacijela amakhono adingekayo nasazodingeka isikhathi eside kuleli ikakhulukazi uma kuphumelela uhlelo lweNational Development Plan, ezovula amathuba emisebenzi ikakhulukazi ngokwakhiwa kwengqalasizinda.
“Abantu abangajahi ukugxeka. Kumele ngabe bayabona ukuthi siqonde ukuyiyisaphi le Ningizimu Afrika ngokwezemfundo, amakhono nangokuyithuthukisa. Iningi futhi lalaba abagxekayo abezi nazisombululo kodwa bagijimela ukugxeka nje,” kusho uZuma.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
AmaTuks awulindele owawo neChiefs
2012-12-14 12:06
Pretoria - Yize noma belihlonipha iqembu eliqhwakele ohlwini lwe-log, iKaizer Chiefs, isikhulu se-University of Pretoria uSteve Barker, uthi ezakhe angeke zilinike thuba leli qembu laseSoweto.
UBaker usho kanjena njengoba amaTuks ezodlala neKhosi enkundleni yezemidlalo iFNB Stadium, ngoMgqibelo.
AmaTuks angomakoti kuPSL akhombise ukuba nomdlalo omuhle kakhulu njengoba esenqobe imidlalo eyisihlanu, yadlala ngokulingana eyisithupha ase eshaywa kwemithathu.
UBaker uthi bawubheke ngabomvu umdlalo wangoMgqibelo.
"Uma uyiqembu elincane njengathi, kuyenzeka abadlali babe novalo. Sesizamile ukukukhipha lokho kubo,"
"Akumele siyisabe iChiefs, angeke silahlekelwe yilutho emdlalweni wangoMgqibelo, kumele sibuye nephuzu."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Kubulawe elinye ilungu le-IFP KwaMashu
2012-11-20 08:33
Durban - Kudutshulwe kwabulawa ilungu leNkatha Freedom Party (IFP) elineminyaka engu-37 ubudala elokishini laseThekwini, KwaMashu, nokubuka kunyusa uthuthuva kuleya ndawo.
Abantu ababalelwa ku-400 bebezungeze isidumbu becula ngesikhathi umndeni ukhihla isililo.
Kube sekujutshwa amaphoyisa ngokushesha kulesi sigceme sakwa-A.
Akazange ahlonzwe lo wesilisa, kodwa amalungu e-IFP amqinisekise njengoSihlalo weqembu kuleya ndawo.
Amaphoyisa awazange atholakale ukuba aphawule njengoba bekungakacaci noma lokhu kubulala kuhlobene na nezepolitiki.
Sekuphele izinyanga i-IFP neNational Freedom Party bebhekene ngeziqu zamehlo kuleya ndawo.
- Landela
IzindabaNews24 kuTwitter
- SAPA


text:
Izibhedlela zishoda ngabasebenzi eGauteng
2012-09-17 07:51
Johannesburg - UMnyango wezeMpilo eGauteng ukuqinisekisile ukuthi izibhedlela zisilele ngemuva ekuhlinzweni kweziguli ngenxa yokuntuleka kwemali nokushoda kwabasebenzi.
Okhulumela uMnyango uSimon Zwane uthe bayazama ukulungisa le nkinga.
“Sesike sakhuluma noMnyango woMgcinimafa esifundazweni ngenhloso yokuthola izinsiza ezithe xaxa ukuze kuliwe nalesi sihlava sokushoda kwabasebenzi nokuntuleka kwezinsiza," esho.
Lokhu kulandela izinsolo zeDemocratic Alliance zokuthi iziguli ezidinga ukuhlinzwa kuyenzeka kumele zilinde iminyaka eyishumi eSteve Biko Academic Hospital, ePitoli.
Okhulumela ezempilo kuDA uJack Bloom uthe bangu-1 629 abantu abalinde ukuhlinzwa kulesi sibhedlela.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uthishanhloko ulahle amaphepha okuhlolwa ka-matric
2012-10-26 07:46
Johannesburg - Uthishanhloko esikoleni samabanga aphakeme eSoweto, ulahle ibhokisi ebeliphethe amaphepha okuhlolwa kwabafundi baka-matric, kusho uMnyango wezeMfundo eGauteng.
UMnyango uthi amaphepha alahlekile ngaweSayensi, kuthiwa uthishanhloko ubewabeke phezu kwemoto ngesikhathi esalayisha enye impahla, ube esewakhohlwa, washaya wachitha engawalayishile.
"Ngesikhathi elayisha enye impahla, amaphepha anemibuzo asale ngaphandle. Ukhohlwe ukufaka ibhokosi emotweni yakhe," kusho isitatimende soMnyango.
Inhlekelele lena yehlele uthishanhloko wasePhefeni Senior Secondary School, e-Orlando West.
Uthishanhloko ubenikezwe omunye umsebenzi wokuqoqa amaphepha ezikhungweni, abafundi kudingakale bahanjiselwe amanye amaphepha.
UMnyango uthi zizohlolisiswa kabanzi izimpendulo zabafundi basezikoleni ezine ezisendaweni, kumanje uthishanhloko umisiwe emsebenzini, kuze kube kuphothulwa uphenyo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Usenkantolo osolwa ngolwekhansela le-IFP
2012-11-02 08:00
Johannesburg - Usomatekisi osolwa ngokuthumba nokubulala ikhansela leNkatha Freedom Party uThemba Xulu uzovela eNkantolo yesiFunda yaseThekwini ngaleli cala ngoLwesihlanu.
NgoMsombuluko, iMantshi yeNkantolo yaseNtuzuma, uThabani Buthelezi ucele ukuba leli cala liyiswe kule nkantolo ukuze umsolwa ezokwazi ukufaka isicelo sebheyili.
Le ndoda, 34, iboshwe ngempelasonto.
UXulu wathunjwa ekhaya lakhe KwaMashu ngo-Okthoba 5, amadoda ayezenza amaphoyisa.
Isidumbu sakhe satholakala ngemuva kwezinsuku ezimbili eTafuleni, eNanda.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kusule isikhulu seLonmin
2012-12-28 10:42
Johannesburg - ILonmin [JSE:LON] ibike ukuthi isikhulu sayo u-Ian Farmer, nobethathe ikhefu emsebenzini kusukela ngo-Agasti ngenxa yokuhlatshwa ukugula, useshiyile kule nkampani.
USimon Scott nguye ozoqhubeka nokubamba isikhundla sikaFarmer kuze kube kutholakala umuntu ozongena kuso, kusho le nkampani engeyesithathu emhlabeni ukukhiqiza i-platinum.
Isimemezelo sangoLwesihlanu silandela unyaka ongabanga muhle kule nkampani kulandela ukuqubuka kweziteleka ezinodlame ezimayini zakuleli, nokushona kwabavukuzi eMarikana.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter


text:
UPhil Setshedi uthole ibheyili ka-R10 000
2011-06-10 10:32
Cape Town - Lowo owayeyimenenja ye-Orlando Pirates uPhil 'Mr Jones' Setshedi unikezwe ibheyili ka-R10 000 emuva kokuvela eNkantolo yeMantshi eKapa ngezinsolo zokuzama ukukhwabanisa umdlalo, kubika iKickOff.com.
USetshedi, nowayedlalela leli qembu ngeminyaka yawo-1970 nezihlabani ezifana noJomo Sono, Webster Lichaba, Yster Khomane, Patson Banda nabanye, uboshwe emuva kophenyo lophiko oludume ngokuphenya amacala athinta izikhulu, oKlebe.
"URakhange Humphrey Setshedi unikezwe ibheyili ka-R10 000 waphinde wayalelwa ukuba avele enkantolo ngoSepthemba 9... uzophinde avele esiteshini samaphoyisa esiseSandton kabili ngesonto," kusho okhulumela lolu phiko uMcIntosh Polela.
"Uzibiza ngo 'Mr Phil' nango 'Mr Cool' kanti wakhokhela iGa-Rankuwa United u-R2 000 ukuthi yenze umdlalo ukuthi uvune iMpumalanga Sivutsa Stars – nokuyilapho ebe eseboshwa khona esitolo sokudlela, eSpur."
- News24


text:
Amavukelambuso ahlasele eSouth Sudan
2012-11-16 10:01
Juba - Amavukelambuso aseSouth Sudan asehlasele izigodi eziningi kuleli lizwe elicebe ngowoyela kanti lokhu kuhlasela kuyaqhubeka, kusho izikhulu zombutho wezempi.
Lolu dlame lubeka engcupheni imizamo kahulumeni isizwa yiTotal yaseFrance ngowoyela edolobheni iJonglei, nalapho sekubulawe khona izinkulungwane zabantu ngodlame lwezigodi.
ISouth
Sudan yathola uzimelegeqe ngonyaka odlule kodwa uhulumeni wayo ukuthola kunzima ukulawula indawo yawo kusukela kwaphela udlame lomkhaya neKhartoum ngo-2005.
Okhulumela umbutho wezempi uPhilip Aguer uthe amavukelambuso eDavid Yau Yau eSouth Sudan ahlasele izigodi eziningi ngoLwesithathu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
USisulu ukhwele wadilika kowe-DA ePhalamende
2012-11-14 12:02
Johannesburg - UNgqongqoshe wezemiSebenzi kaHulumeni uLindiwe Sisulu utshele ilungu lePhalamende eqenjini leDemocratic Alliance uDavid Maynier, wathi akahlalise phansi umzimba wakhe ogcwele amazenze, ngesikhathi emsola ngokuxhaphaza izinsiza zomphakathi, kubika iphephandaba iBusiness Day.
UMaynier uveze ukuthi uSisulu usebenzisa amabhanoyi aphambili, ngesikhathi enguNgqongqoshe woMnyango wezokuVikela.
"Ngiyacabanga nje ukuthi uNgqongqoshe uLindiwe Sisulu uyabukhumbula ubutsetse bamabhanoyi akwaGulfstream, ayewasebenzisa esaseMnyangweni wezokuVikela," kucashunwa uMaynier.
UNgqongqoshe woMnyango wezokuVikela ophethe njengamanje uNosiviwe Mapisa-Nqakula wakwazisa ePhalamende ukuthi uSisulu wasebenzisa izindiza zakwaGulfstream, izikhathi ezevile ku-200, ehambela ePitoli naseKapa, lokhu kwadla imali elinganiselwa ku-R200 000.
UMaynier uthe: "Ungqongqoshe uthi kwasetshenziswa izindiza izikhathi ezingu-203, kodwa owabe engungqongqoshe uthi wasebenzisa izindiza izikhathi ezingu-35 kuphela,"
Lokhu kuthiwa yikho okunyuse "ushukela" kaSisulu, wase etshela uMaynier ukuthi izinsolo zakhe azinasisikelo futhi azinangqondo, wathi akahlale phansi, elokhu esho ngomzimba ogcwele amazenze.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Kwehlile ukuqashwa kwabantu - Adcorp
2013-02-11 12:01
Johannesburg - Kwehlile ukuqashwa kwabantu eNingizimu Afrika, ngenyanga kaJanuwari, kusho umbiko wocwaningo lwabakwa-Adcorp Employment Index.
Umbiko wesitatimende somcwaningi uLoane Sharp, uthi izibalo zokuqashwa kwabantu zehle ngo-3.2% ngenyanga kaJanuwari.
"Ukulahleka kwemisebenzi kwenzeke kuyona yonke imikhakha kulaba abayitoho kwathi kulaba abasebenza ngokugcwele kwehla ngo-5.3%, nokusho ukuthi kulahleke imisebenzi engu-40 232," kusho isitatimende.
"Izibalo ezihlanganisiwe zithi bangu-80% abantu abalahlekelwe wumsebenzi ngenyanga eyedlule."
Izibalo ziyaqhubeka zithi abantu abalinganiselwa ku-30%, bahlulekile ukudalula izimali zabo kwbaakwaSA Revenue Service
(Sars), kanti abanye bakhipha imininingwane engasilo iqiniso ngamaholo abo, ngesikhathi kwenziwa izibalo zakwaStatistics SA.
"Umbiko wabaqoqi bentela uthi abantu abasemazingeni amukelekile empilo, bahola isamba esingu-R266 641 ngonyaka, nokho ezibalweni zakwaStats SA abantu bathi bahola isamba esingu-R193 325 ngonyaka, okuyisibalo esingaphansi ngo-28%."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
UMngqithi wenza izinguquko kuChilli Boys
2012-07-17 07:16
Cape Town - UCyril Mashego noLinda Shiba babuyele ku-Orlando Pirates emuva kokukhonjwa indlela kuChippa United njengoba umqeqeshi omusha ecwecwa iqembu lakhe, kubika iKickOff.com.
Laba bobabili bafike eKapa ngesikweletu bezodlala isizini yonke kuChippa besuka kuPirates, kodwa umqeqeshi omusha weChippa, uManqoba Mngqithi, nofike ngesonto eledlule, ubonakala enza ushintsho.
UMngqithi uphinde wadedela nalowo owayedlalela iKaizer
Chiefs uTshifhiwa Mmbooi.
Ebuzwa uMngqithi uthe: “Yebo, kuyiqiniso. Sibagodukisile abadlali abathathu."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Bavinjwe ngencwadi yenkantolo abafundiComment on this story
NONTUTHUKO NGUBANE
ABAFUNDI beNyuvesi yaKwaZulu-Natal (UKZN) sebenikezwe incwadi yenkantolo ebavimbela ukuthi baphazamise ukufunda kuzo zonke izikhungo zale nyuvesi.
I-email ethunyelelwe abafundi, (Isolezwe elinayo) ithi abafundi abaqhubeka nokuteleka bazobhekana nezinyathelo zomthetho.
Ngokusho kwale ncwadi, kuzo zonke izikhungo amaphoyisa aqaphe isimo ukuba kungabi khona udlame oluqhubekayo kulandela ukuvuka umbhejazane kwabafundi baseHoward College, eThekwini kusukela ngeledlule kwaze kwangenelela nabaseMgungundlovu abamise ukufunda ngoLwesibili olwedlule.
Abafundi badonswe ngendlebe ukuthi abavunyelwe ukusabisa abanye. Incwadi ephume ngomkhulumeli weNyuvesi, uNksz Nomonde Mbadi, iveze ukuthi abafundi abavumelekile ukusabisa abanye, ukuba nemihlangano ngaphakathi kwesikhungo, ukulimaza impahla yesikole, ukuvimbela abanye abafundi ukuba bengangeni esikhungweni ezahlukene zale nyuvesi.
U-Isaac Luthuli ungunobhala weYoung Communist League e-UKZN ophikweni lwaseMgungundlovu aphinde abe yilungu lesigungu esimele abafundi, uthe ukuba khona kwencwadi yasenkantolo akusho lutho kubona ngoba basazoqhubeka nokulelwa izimfuno zabo.
Uphinde wacacisa ukuthi bona njengabafundi abaneme ngesenzo senyuvesi sokufunda ngesikweletu kwabafundi baseZimbabwe kodwa abakuleli bengavunyelwa ngisho nokubhalisa uma bengenayo imali.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuthunjwe, kwadlwengulwa owesifazane eThekwini
2012-11-01 10:28
Durban - Owesifazane oneminyaka engu-25 ubudala usesale evevezela ngemuva kokuthunjwa eBluff, eThekwini, wadlengulwa waphucwa nemoto.
IThe Mercury ibike ukuthi owesifazane uhlaselwe abesilisa ababili esegalaji likaphethiloli ngoLwesibili ekuseni esemotweni yakhe.
Ubaba walona wesifazane uthe indodakazi yakhe igcwele ukwesaba ngenxa yalesi sehlakalo nakuba imininingwane egcwele ngokwenzekile ingakaziwa.
Watholwa ntambama ngalo lelo langa eSiphingo wabe eseyiswa esibhedlela.
Ngemuva kokunyamalala kwakhe kwakhishwa imiyalezo emchazayo kanye nezinombolo zemoto enkundleni yezokuxhumana iTwitter.
Okhulumela amaphoyisa ukuqinisekisile ukuthi kuphenywa ngecala lokuduna imoto nelokudlwengula.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kuzohanjiswa usizo eSudan -EU
2012-07-26 16:37
Brussels - I-European Union imemezele ukuthi izohambisa izigidigidi zama-Euro ukwelekelela amazwe iSudan, South Sudan neYemen, kusho umbiko ngoLwesine.
Impi eqhubeka kula mazwe isiholele ekutheni abantu abalinganiselwa ku-200 000 babaleke bashiye amakhaya abo, umbiko uthi bakhona abanye abalinganiselwa ezinkulungwaneni abasazobaleka, kusho ukhomishana we-EU uKristalina Georgieva
"Uxhaso oluhanjisise lwenyuswe ngo-40 million Euros." kusho ukhomishana.
IYemen yilona lizwe eliswele kunawo wonke e-Arab Peninsula, abantu abalinganiselwa ku-40% balala bengadlile, abangu- 1.25 million baxakwe yizimpi eziqhubekayo bese kuthi abangu-250 000 bangabokufika abadabuka eSomalia nase-Ethiopia.
"IYemen ilokhu iqhubeka nokuba yizwe elinenkinga kakhulu emhlabeni jikelele."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Abalutholi usizo abakhahlamezekile eSudan - UN
2013-01-09 13:01
New York - Umqondisi enhlanganweni ye-United Nations ehambisa usizo kwabaswele, usegxeke uhulumeni waseSudan kanye namavukela mbuso, wathi bavimbela ukuhanjiselwa kwezisulu usizo.
Balinganiselwa ku-900 000 abantu ekuthiwa kumele ngabe bathola usizo kodwa abalutholi.
UJohn Ging uthi iphunzile imizamo esidonse unyaka yokuthi kuhanjiswe usizo eSouth Kordofan naseBlue Nile, lezi zifunda zibuswa ngamavukela mbuso.
"Siyethusa isimo salaba bantu. Abaningi kubo bayashona ngenxa yokuthi abatholi ukunakekelwa," kusho uGing etshela abezindaba esithangimini esihlelwe yisigungu sezokuphepha.
Impi eqhubeka eSouth Kordofan naseBlue Nile, yaqala ngo-2011, kuthiwa yenza kube nzima kwabe-United Nations nakwezinye izinhlangano ukuthi zihambise usizo
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ugesi ushokhe umsebenzi eMooi River
2012-12-28 10:02
Lunga Biyela, The Witness
Durban - Umsebenzi wasepulazini eMooi River ushonile ngemuva kokubanjwa wugesi ngesikhathi ethinta intambo kagesi ebilengela phansi kakhulu ngoLwesine.
UTrevor Mabaso, 35, ubebheka amathayi kagandaganda abewushayela ngesikhathi ehlangabezana nale ntambo.
Utholakala elele phansi kukagandaganda ngumqashi wakhe uChris Vickers, nothi lesi sigameko simthuse kakhulu.
“Utholwe yimi ngesikhathi ngiyobheka ukuqhubeka komsebenzi," kusho uVickers.
Uthi ubuhlungu ngoMabaso ngoba ubengumsebenzi oqotho.
Owamaphoyisa uCaptain Thulani Zwane uthe kuvulwe icala ngokufa komuntu kanti kuqhubeka uphenyo.
- Landela
IzindabaNews24 kuTwitter
- The Witness


text:
Ivelile indoda ngengozi eyabulala
2013-02-21 10:02
Cape Town - Owesilisa waseWestern Cape usevele okokuqala enkantolo ngokufa komfana waseMilnerton High School, kusho umbiko ngoLwesibili.
ICape Argus ibike ukuthi uSchalk Lubbe, 24, uvele eNkantolo yeMantshi eHermanus Magistrate ngoLwesithathu ngecala lokushona kukaJake Wootton oneminyaka engu-18 ubudala.
UWootton washayiswa yimoto ngesikhathi yena nabangani bakhe behamba kuDirkie Uys Street eHermanus ngezithuba zabo-23:40 ngo-Ephreli odlule.
Wathola ukulimala kabi washona ngemuva kwezisuku ezintathu.
Umshushisi uHarold Engelbrecht utshele inkantolo ukuthi uLubbe uthweswe icala lokushayela ephuzile nelokubulala ngokungenhloso ngokushayela budedengu ebusuku.
Ucele ukuba icala lihlehliswe izinyanga ezintathu.
IMantshi uPreggy Govender kubikwa ukuthi ubuze ukuthi kungani uMbuso unqume ukushushisa uLubbe, sekuphele isikhathi esiyela onyakeni kwenzeka ingozi, uma usazodinga isikhathi futhi sokwenza uphenyo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
'Ziphathwa ngendlela iziboshwa ezikhubazekile'
2013-02-20 12:01
Johannesburg - Iziboshwa ezikhubazekile ziphathwa ngendlela enesithunzi nenhlonipho futhi zinamalungelo afanayo nalezo ezingenakho ukukhubazeka, kusho uMnyango wezokuHlumelelisa iziMilo ngoLwesithathu.
"Akukho siboshwa esincishwa ilungelo laso, baphathwa ngesizotha nangenhlonipho ebafanele," kusho umkhulumeli woMnyango uKoos
Gerber.
Odabeni oluthinta umsubathi u-Oscar Pistorius obhekene necala lokudubula abulale intombi yakhe uReeva Steenkamp, uGerber uthe uPistorius angeke aphucwe imilenze yakhe yokufakelwa, uma etholakala enecala.
"UMnyango unesibopho sokunakekela zonke iziboshwa ngendlela. Siyabalekelela abakhubazekile, sibahlinzeke ngalokhu okungaba wusizo," kuqhuba uGerber.
"Uma nje ngingenza isibonelo, impumputhe ihlaliswa nabantu ababonayo kuze izokwazi ukuthi isizakale.....ayivalelwa yodwa."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
UKhune uthembisa izicoco eNaturenaComment on this story
MINENHLE MKHIZE
‘SIZOSHANELA zonke izicoco eziphambi kwethu ngesizini entsha futhi sizoqala ngeCarling Black Label Cup okuyiyona ezosivulela iminyango yokuqoqa kwasani okuphambi kwethu. Ukucanasa kwePirates kuphelile manje sekuyisikhathi sokubuya kwezinsuku zenjabulo ePhefeni.”
Lawa ngamagama ashiwo ngukaputeni weBafana Bafana u-Itumeleng Khune abefuna aqoshwe, kugcinwe le nkulumo, ngesikhathi enengxoxo ekhethekile neSolezwe izolo emini. Okwenza uKhune akhulume kanje yindlela leli qembu elisayinise ngalo abadlali abaseqophelweni eliphezulu.
AmaKhosi alande izibabuli zabadlali okubalwa kubona oMorgan “Mr Reliable” Gould oyisiqongqwane seBafana Bafana, Siboniso “Pa” Gaxa obedlala kuLierse SK yaseBelgium, Siyabonga “Doctor” Nkosi osebuya naku-Arminia Bielefeld yaseGermany, Kgotso Moleko obevala emuva kuBloemfontein Celtic, Sakhile Hlongwa obeyihlikihla kuThekwini Coastal kaLindani “Mantayi” Shezi waKwaMakhutha kanti kulindeleke ukuthi iqede noKingston Nkhatha maduze uma esebuye kubo eZimbabwe. Omunye umdlali ogaqelwe yiChiefs ngu-Eric Mathoho weCeltic.
“Ngifuna ukushayela abaphathi ihlombe ngokulanda abadlali abaseqophelweni eliphezulu. Ngizizwa ngimkhulu futhi ngiyaziqhenya ngokuba ngumdlali weChiefs. Laba badlali bazonyusa umoya wokuzethemba eqenjini,” kusho uKhune.
“Okungenza ngingangabazi ukuthi iChiefs izoqopha umlando ngokuwina zonke izicoco kule sizini wukuthi laba badlali sesijwayele ukudlala nabo. Badlala kuBafana futhi kunalokhu kuxhumana okuyisiphesheli enkundleni kwazise sibonana kahle kwelesizwe. Ngeke kuze kukhalwe ngokuthi basafuna ukujwayelana nabanye abadlali ngoba siyazana. Abanye basebenzile noStuart Baxter kuBafana okuzokwenza kube lula ukuthi simqonde ukuthi ifunani kithina.”
AmaKhosi asayina lolu bisi lwabadlali nje asanda kuchitha abanye okukhona kubona uLucky Khune, Steven Ncanana, Siyabulela Songwiqi, Dominic Isaacs ozohlolwa yi-Ajax Cape Town noThela Ngobeni abebeyifenisha kuleli qembu eliqede isizini edlule lincela izithupha.
“Abalandeli beChiefs kumele balungiselele injabulo yodwa kule sizini ezoqala. Angisakwazi nokulinda ukuthi iqale, ngifisa sengathi njengoba sikhuluma nje ngabe ngisenkundleni. Kuzokhala inqwaba yabantu kule sizini. Angikuphinde lokhu, siqala ngeBlack Label Cup. Laba badlali abasha balambele impumelo okuyinto nathi esiyibhekile. Sifuna ukuqala ngayo iSundowns emdlalweni wokuqala weMTN 8. Uyazi-ke nawe iChiefs uma inqobe umdlalo wokuqala kuba nzima ukuyivimba. Imali yabo abalandeli ngeke bayikhalele nakancane. Sibaphoxile saphinde sabahlaza ngesizini edlule, manje sekuyisikhathi sokuthi sixolise kubona ngokubanqobela izicoco. Abahambe beyothenga amajezi eChiefs ukuze bezopenda inkundla ngombala omnyama noyigolide bese sibanika okungokwabo,” kusho uKhune.
Emdlalweni weligi AmaKhosi azovula ngaMaZulu eMoses Mabhida Stadium.
Ngokwamavoti eCarling Black Label Cup, uKhune nguyena ozihola phambili kuChiefs kanti kuPirates kuhamba phambili uMoeneeb Josephs. Umdlali omusha ongakangeni ohleni lweChiefs uGould kanti uGaxa usephakathi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kushone indoda emlilweni eKapa
2013-01-21 12:02
Cape Town - Kushone owesilisa ngesikhathi kusha umjondolo eKhayelitsha ngoMsombuluko ekuseni, kusho isikhungo esisebenza ngezinhlekelele eWestern Cape.
Okhulumela isikhungo uWilfred Solomons-Johannes uthe umlilo uqale ngabo-03:20 emijondolo eseMakhaza, kanti izakhamuzi zisebenzise amabhakede ukuthwala amanzi ukuzama ukucisha amalangabi.
UDalibuzwe Silayi, 39, ubengaphakathi kulo mjondolo, kanti ushone ngenxa yokusha kabi.
USolomons-Johannes uthe kusolakala ukuthi lo mlilo uqalwe yikhandlela.
Kuvulwe icala ngokufa komuntu.
Kuqubuke imililo eminingi kuleli dolobha ngempelasonto, neshiye ingane yomfana, 3, ishonile kwathi abantu ababalelwa ku-218 basala dengwane.
- Landela
IzindabaNews24 kuTwitter
- SAPA


text:
Kungenzeka ukuthi udokotela wayazi ngamayengandoda
2013-02-27 14:05
Durban - Udokotela waseMhlanga obhekene necala lokuba nesikhungo sokudayisa ngomzimba, kungenzeka ukuthi wayazi ukuthi amantombazane ayahlala kulesi sikhungo ayengamayengandoda, kubika iThe Mercury.
Ufakazi woMbuso uYvonne Dudu Shinga, uveze lokhu ngesikhathi ephekwa ngemibuzo ngummeli kadokotela u-Anand Nepaul, ngoLwesibili.
Udokotela uGenchen Ragnath, osebenzela ePhoenix, yena nomkakhe uRavina kanye nabanye abathathu, babhekene necala lokushushumbisa amantombazane aphendulwa amayengandoda, bonke bayawaphika amacala.
URagnath ungumqondisi wenkampani iValor-Trade, okuyiyo engumnikazi we-Inntown Lodge, la kwakuqhubeka khona umkhuba wokudayisa ngomzimba.
“Ngabe ngiqinisile uma ngithi uRagnath nonkosikazi wakhe babengazi ukuthi kuqhutshwa umkhuba wokudayisa ngocansi?" kubuza uNepaul.
UShinga uphendule wathi:
“Wayazi ukuthi kunamantombazane ahlala endaweni yakhe, angeke ngasho ukuthi wayazi ngomkhuba wokudayisa.”
UShinga uthi akekho umuntu oneminyaka engaphansi kwengu-20 ubudala, owayevuyelwa ukuthi aqashe igumbi kule ndawo, uthi abaneminyaka engaphansi kwengu-18 ubudala, babangena kuphela uma behamba nabazali.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Ufunde lukhulu okhishwe kuma-IdolsComment on this story
NOKUBONGWA PHENYANE
NGEKE ililahle ithemba intokazi yaseThekwini ephume kwamangala abaningi emncintiswaneni wohlelo lomculo i-Idols SA.
UShekhinah Donells (17) uthi usazoqhubeka azame inhlanhla ngoba usezibonile ukuthi unethalente emculweni.
NgoLwesibili ebusuku abalandeli bale ntokazi bakhale kakhulu ngemuva ngokuphuma kwayo kwazise ibibalwa nezimfivilithi.
Kulolu hlelo sekusele abahlanu, okungoKhaya waseThekwini, Monde, Tshidi, Melissa noSiphiwe.
UShekhinah owenza ibanga leshumi eQueensburgh Girls High, uthi ukuphuma kulo mqhudelwano kuzomnika isikhathi sokubuyela, agxile esikoleni.
Uthe ufunde lukhulu kulolu hlelo futhi kukhulu akwenzele abantu baseThekwini ekulo kodwa bese kufike isikhathi sokuthi abone afika ngayo.
“Ngiyabonga kubo bonke abantu abebekade bengivotela. Ngibona isiqalo sekusasa lami njengoba ukungenela kwami lolu hlelo ngibona sengathi yikho okuzongivulela amathuba ezindaweni eziningi,” kusho uShekhinah.
Uthe akukho okunye manje okumele abhekane nakho ngaphandle kwezincwadi zakhe njengoba izivivinyo zokuphela konyaka sekuseduze ukuthi zibhalwe.
UKhaya, ongomunye wabathwele ngeqoma kulo mncintiswano, ubonakale emangele sakungakholwa ngesikhathi amajaji alolu hlelo elibeka ngembaba ukuthi ngeke akwazi ukugcina le ntokazi kulolu hlelo.
Uthe ubekujabulela ukuhlala noShekhinah njengoba bephuma edolobheni elilodwa naye.
“Besihlala sikhuluma ukuthi oyedwa ukuthi angase ayibeke esicongweni iKwaZulu-Natal okokuqala kulolu hlelo kodwa ngemuva kokuphuma konke lokho kushabalele,” kusho uKhaya.
Uthe manje amathemba abantu bakulesi sifundazwe asekuyena wonke kanti uzokwenza konke okusemandleni ukuthi abuye nalo mklomelo walo nyaka.
Laba bobabili kulindeleke ukuthi bacule emcimbini ohlelwa wuMasipala weTheku owaziwa ngokuthi iDurban Day Music Event, ozoba seMoses Mabhida, ngeSonto.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuyamoshwa ukudla kuleli - Umbiko
2013-01-11 13:02
Cape Town - Njengoba izwe lingase libhekane nezinkinga zokuphela kokudla, sekuvele ukuthi iNingizimu Afrika imosha cishe ukudla okungalinganiselwa ku-R9 million minyaka yonke.
Abezindaba ze-Eyewitness News bathi iCouncil for Scientific and Industrial Research (CSIR), ithi lokhu kudla kumosheka kusukela kwabezolimo kuya kubantu.
Kuthiwa cishe kungu-27% ukudla okulahlekayo uma kusalungiswa noma sekupakishwa.
Usosayensi uSuzan Oelofse, esohlelweni iKieno Kammies Show kwi-567 CapeTalk, uthei i-CSIR izama ukuthola izindlela zokunciphisa izinga lokumosheka kokudla.
“Ukubandisa ukudla kungasiza ekunqandeni le nkinga yokumosheka kwakho”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Abasisheshisele bafe asebegugile - Ungqongqoshe
2013-01-22 14:06
Cape Town – UNgqongqoshe wezeziMali eJapan ngoMsombuluko uthe izaguga zakuleliya lizwe zincela umnotho wezwe futhi indlela yokuxazulula le nkinga ukuthi izaguga ziye esibhedlela zisheshiswe zife, kusho umbiko.
"Ngingavuka ngiphatheke kabi uma ngazi kahle ukuthi uhulumeni ongikhokhela izindleko zokulashwa," iThe Guardian ibike ukuthi ungqongqoshe uTaro Aso usho kanje emhlanganweni obumayelana nokushintshwa kwendlela abantu abaphila ngayo eweni.
"Le nkinga ngeke ixazululwe ngaphandle kokuthi bavunyelwe ukuba basheshiselwe ukufa."
Ngokusho kombiko, u-Aso, oneminyaka engu-72 ubudala, uthe uyalele umndeni wakhe ukuba ungayivumi indaba yokwelula impilo.
"Angikudingi ukunakekelwa kanjalo, uma sengiguge kakhulu kumele ngibulawe."
Umbiko uthe ngokuhamba kwesikhathi ungqongqoshe ube esezama ukucacisa ukuphawula kwakhe, wathi ukuphawula kwakhe kube ngokungaqondile empeleni ubeqonde ukukhuluma ngaye nempilo yakhe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kuhlomule kakhulu i-KZN ezifundazweni
2013-02-27 16:40
Parliament – Isifundazwe iKwaZulu-Natal kube yiso esihlomula kakhulu kwisabelozimali sika-2013, uma kuqhathaniswa nezinye izifundazwe.
Isifundazwe siklanyelwe isamba esingu-R88 billion, kwalandela iGauteng enikwe u-R76.9bn, kuze i-Eastern Cape, yona enikwe u-R59.6bn.
ILimpopo inikwe u-R48.5bn, iWestern Cape kwaba ngu-R41.7bn, iMpumalanga kwaba ngu-R33bn kwathi iNorth-West yanikwa u-R27.7bn.
Isifundazwe esithole kancane kunazo zonke kube yi-Free State enikwe u-R26bn neNorthern Cape ethole-R12.3bn.
“Imali izobheka izidingo zezifundazwe kanye nomasipala kanjalo nokuhanjiswa kwentuthuko kubantu, kwakhiwe amapaki kuqiniswe nezokhungo zokulwisana nemililo.”
I-African National
Congress ithi isabelozimali sikwanywe kahle kakhulu.
"Ngijabule kakhulu ngesabelozimali, sizosebenza kahle ezinhlelweni ezizokuba wusizo," kusho uNobhala Jikelele we-ANC uGwede Mantashe.
UGordhan uthe isabelozimali sakhe sihambisana nohlelo iNational Development Plan.
UMantashe uthe ukunakekelwa kwezempilo, ezemfundo kanjalo nezokuhlaliswa kwabantu, kungezinye zezinto ezimqoka eqenjini elibusayo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Uzoyiswa esibhedlela sengqondo uNtshongwana
2011-04-14 16:46
Durban - Lowo osolwa ngokubulala abantu ebajuqa ngembazo eThekwini, uJoseph Ntshongwana, uzoyiswa esibhedlela sabantu abagula ngengqondo iFort Napier esiseMgungundlovu ukuze ayohlolwa, kubika i-East Coast Radio.
Yize udokotela ethe ukulungele ukuthetha icala, abammeli bakhe baphikisene nalokhu.
UNtshongwana uvele okwesithathu eNkantolo yeMantshi eThekwini namhlanje ekuseni.
Ehamba ngezinyawo ephethe oplastiki ababili, uNtshongwana ungene ebhokisini.
Yize ebebukeka ezinzile namhlanje uma kuqhathaniswa nesonto eledlule, ubebukeka ephazamisekile, ezihlikihla ikhanda nobuso aphinde akhulume yedwa.
Kwenziwa amalungiselelo okumzamela indawo eFort Napier Hospital, kodwa ngokoMbuso lokhu kungaze kwenzeske ngo-Okthoba.
Ummeli kaNtshongwana, uCarl van der Merwe, ufake amaphepha enkantolo atshengisa ukuthi uNtshongwana unenkinga engqondweni kusukeka ngo-2009.


text:
Azinahlonze izibalo zakuleli - Umbiko
2012-11-01 12:31
Johannesburg - Izifundo zesayensi nezibalo zakuleli azishayi khona njengoba iNingizimu Afrika ibe semsileni emazweni angu-62 enhlolovweni yeWorld Economic Forum.
Lo mbiko ubeke leli lizwe kunombolo 54 uma kuziwa ngasekubhaliseleni ukungena ezikhungweni zemfundo ephakeme - ngemuva kweNdiya, kodwa yahlula iMorocco, Ghana, Bangladesh,
Nigeria, Pakistan, Kenya neTanzania.
Leli lizwe lilale unombolo 28 kuyona yonke imikhakha, kanti belihamba phambili esifundeni iSub-Sahara.
Kule ngqungquthela kuphinde kwabhekwa nokuthuthukiswa kwemali, nokuxhumana nokuthuthukiswa komnotho, intela, izimali zokwenza ibhizinisi nokunye.
Lo mbiko ukhishwe ngoMsombuluko.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuyasiza ukuzehlisa emgwaqeni - Umbono
2013-02-20 16:18
Cape Town - UDanielle O'Donoghue waseLinksfield usevule icala lokushayeliswa kwabi yiphoyisa lomgwaqo athi laba nodlame, lamkhombisa isibhamu nebheji lomsebenzi.
Okhulumela amaphoyisa uLungile Dlamini uthi icala leli lizokwedluliselwa kuMqondisi wezokuShushiswa koMphakathi.
Sibuze abafundi beZindaba News24 ukuthi kuke kwenzeke yini bahlangabezane nabanye abashayeli abanidlame, sathi abaqhamuke nezeleuleko ezingasiza.
USimphiwe Spijo Nxumalo uthe: Kuhle ukuzehlisa noma ngabe uyazazi ukuthi ungusomandla noma uyisiqhwaga.
UZoe Myeza uthe: Akukho okudlula ukuzehlisa ngoba ungaze ufe ufele ubala, kunabantu ovele ubone nje ukuthi kwanqondo ngathi ayiphelele kahle ukwenza kwakhe.
Lolu hlobo ulubona ngokujaha ukulwa nokuthuka inhlamba, kuhle ukuvele uthule uhambe.
UZimele Talent uthe: Kufanele sikuqonde ukuthi amaphutha ayenzeka emgwaqweni, uma kukhona owenza iphutha eliphazamisa omunye lowo kufanele azehlise axolise,kudlulwe kuleyonto.
Inkinga abantu abasakufuni ukuxolisa noma benephutha, ukuzehlisa komuntu akumehlisi isithunzi.
UMenzy Dlamini uthe: Sonke siyawenza amaphutha emgwaqeni, ukugwema izinto eziningi kuhle umane uzivalele umlomo wakho, ushaye imoto yakho ikhale amaphepha.
UPrince Gift Zondo uthe: Kwenzeka njalo noma ikathathu ngenyanga, abelungu iningi labo abamfuni umuntu omnyama.
Ngike ngagibela itekisi, umlungu wayehambe engena phambi kwetekisi.
Iphoyisa lomgwaqo eGoli, langikhomba ngesibhamu ngihamba nezingane, sibanga ukuthi angilivulelanga phambi kwani.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Kushaywe unesi esibhedlela
2011-07-29 07:17
Johannesburg - Kushaywe unesi, nokusolakala ukuthi kwenziwe owesilisa oshonelwe ngunina esibhedlela iChris Hani Baragwanath, kusho uMnyango wezeMpilo eGauteng.
Lo nesi ubizele amalungu omndeni ukuwazisa ngokushona kukanina, indodana kamufi ibe isidumela lo nesi ngequpha, imsola ngokufa kwakhe, kusho okhulumela lo Mnyango uSimon Zwane esitatimendeni.
UNgqongqoshe wezeMpilo eGauteng uNtombi Mekgwe ukugxekile lokhu kuhlasela wathi into efana nale ngeke ibekezelelwe.
Isibhedlela sivule icala kanti lo nesi uthola ukwelulekwa ngokwezengqondo.
– "Like" ikhasi lethu ku-Facebook uze ukwazi ukujoyina inkulumo ngolimi lakho.
– Landela IzindabaNews24 kuTwitter.
- SAPA


text:
Sehlile isibalo sabangasebenzi eSpain
2013-01-03 15:02
Madrid - Isibalo sabantu abafuna imisebenzi eSpain sehlile ngoDisemba, ngemuva kokwenyuka izinyanga ezine zilandelana, kusho ihhovisi likangqongqoshe wezabasebenzi ngoLwesine.
ISpain inezinga labangasebenzi elimi ku-25% kodwa, isibalo sababhalisile abadinga imisebenzi sehle cishe ngo-60 000 ngoDisemba.
Uhulumeni uncome kakhulu ukwehla kwalezi zibalo ekusetshenzisweni kwezindawo zokudlela ngesikhathi sikaKhisimuzi wathi izibalo zikhombisa ukuthi izingala labangasebenzi alisanyuki ngesivinini njengakuqala, kusho unobhala wezwe u-Engracia Hidalgo.
Ngo-2012, isibalo sabantu abafuna imisebeni eSpain sanyuka safinyelela ku-430 000.
Balinganiselwa ku-5.8 million abantu kumanje abangasebenzi kuleliya lizwe, ngokusho kwe-National Statistics Institute (INE) - okuyisibalo esiphezulu kusukela ngo-1977.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
WASHINGTON DC—
Inhlanganiso ekhankasela isisekelo sombuso esiqakathekisa intando kazulu, iNational Constitutional Assembly (NCA) ithi uhulumende kumele aphe uzulu inyanga ezimbili ukuthi ahluze ugwalo lwesisekelo esitsha andubana kuyiwe kukhetho lwe-referendum.
Ekhuluma lentathelizindaba eHarare ngoLwesibili, umgcinisihlalo walinhlanganiso uMnu Lovemore Madhuku uthe uhulumende engehluleka ukwenza lokhu, inhlanganiso yakhe izakhweza udaba lolu emthethwandaba.
Uhulumende kakethuleli umphakathi isisekelo lesi ngokusemthethweni njalo kakatsho ukuthi uzulu uzanikwa isikhathi esinganani ukuthi asicubungule kungakayiwa ku-referendum
UMadhuku wengeze wathi umthetho wePublic Order and Security Act, ovimba ukubuthana kwabantu bengaphiwanga imvumo ngamapholisa, kumele ubekwe eceleni ngesikhathi sereferendum ukwenzela ukuthi inhlanganiso yakhe yenelise ukukhulumisana labantu ibakhuthaza ukuthi bengamukeli isisekelo lesi.
Ukuhlaziya loludaba sixhume ingcwethi kwezombusazwe njalo engumgcinisihlalo weNANGO uMnu Effie Dlela Ncube yena othe uvumelana leNCA.
UMnu Ncube wengeze wathi kuqakathekile ukuthi uzulu aphiwe ithuba lokuhlaziya isisekelo lesi ukwenzela ukuthi avote alolwazi olugcweleyo kureferendum lapho azakutsho ukuthi uyasamukela yini kumbe hatshi.
ICopac yethule isisekelo lesi ephalamende ngoLwesibili, njalo amalunga alelidale akhangelelwe ukusihluza kuqala ngoLwesithathu asamukele.
Engasamukela, uhulumende uyabe sekhangelelwe ukubeka ilanga okuzakwenziwa ngalo ireferendum.
Amabandla akuhulumende, abalisa iZanu PF lamacele womabili eMDC, ayiwo alobe isisekelo lesi, athi uzulu kumele asisekele sibe ngumthetho ukwenzela ukuthi kuyiwe kukhetho lokudinga uMongameli labammeli bephalamende lamakhansila kunyanga ezizayo.
Ingxoxo LoMnu Effie Dlela Ncube


text:
U-Obama uthembisa okuhle kodwa
2013-01-23 07:16
Oslo - Ubephelezelwa yizincomo uMengameli waseMelika uBarack Obama ngesikhathi ezibophezela ekutheni uzobe ehola impi emelene nokuguquguquka kwesimo sezulu.
Lokhu kwafinyelela kwangqingetshe ngesikhathi amazwe elwisana ngokuthi ngubani okumele akhokhe imali ezosetshenziswa ukwehlisa i-carbon
emissions.
Izingqungquthela zeminyaka azikaphumi nesisombululo ngale nkinga ethi uma isihlasele kubonakale izikhukhula, isiphepho nesomiso.
U-Obama ukhulume wenaba ngesikhathi efungiswa ngoMsombuluko wathi uma behluleka ukubhekana nale nkinga "bayobe baphoxa abantwana babo kanjalo nezizukulwane eziyolandela".
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Iyaqhubeka nokutheleka eyenduduzo ngoGerwel
2012-11-28 12:04
Johannesburg - Ilokhu iqhubeke njalo nokungena imiyalezo yenduduzo emndenini kaSolwazi Jakes Gerwel, kulandela ukudlula kwakhe emhlabeni eneminyaka engu-66 ubudala ngoLwesithathu ekuseni.
"Udlale indima ebalulekile ekwakheni umlando wezwe ngokusebenzisana kwakhe neBlack Consciousness
Movement, neyayiholwa nguSteve Biko," kusho lowo oyibamba lesikhulu ngaphansi kweGovernment Communication and
Information System, uVusi Mona.
"USolwazi Gerwel uzokhumbuleka kakhulu kuhulumeni, kwezemfundo kanjalo nasezweni lonkana," esho.
UGerwel, 66, ushonele eKuils River Hospital, eWestern Cape, ngoLwesithathu ekuseni.
INelson Mandela Centre of Memory, uGerwel abenguSihlalo wayo, idlulise amazwi enduduzo.
"Sizomkhumbula kakhulu ngenxa yokuthi uNelson Mandela wasebenza naye isikhathi eside," kusho lesi sikhungo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuphoxe isibalo sabantu emcimbini weNkululekoComment on this story
SIZWE BLOSE
UKUNGABI sikhulu kwesibalo sabantu ebebehambele umcimbi wokugubha Inkululeko obewubanjelwe eCity Hall, eThekwini ngempelasonto esiphuma kuyona, akubathenanga amandla abaculi ukuthi bakhiphe lonke ikhono labo.
Leli hholo livele laba likhulu kakhulu kunabantu abebehambele lo mcimbi. UJustice Kubheka ongusomahlaya obephethe lo mcimbi ubajabulise kakhulu abantu abebekhona njengoba ebeqhulula amahlaya, uhleko belilokhu luqhuma phezulu.
IMalini ishaye ingoma yayo ethi, Balele balele bachazeka abantu, uZakwe bewungaze ufunge ukuthi uculela inqwaba yabantu ngendlela ebezimisele ngayo, ngesikhathi eseshaya ingoma adume ngayo ethi, Bathi Ngiyachoma kwasukuma wonke umuntu. Abathandi bomculo wokholo abebekhona bathokoziswe uSfiso Ncwane, Avante noNonhlanhla Mlaba. Ngaphandle kwalaba bekukhona namaGroovies kodwa u-Ayanda ubehamba yedwa kukhona nosomahlaya obizwa ngoMpukane.
USthe Khumalo obehlanganise lo mcimbi uthe okwamanje akakhathazekile kakhulu ngesibalo esincane sabantu ebebehambele lo mcimbi. “Into ebeyihamba phambili kumina bekuwukubona abaculi baseKZN nabo besebenza bethola namasenti, uma ubheka kulo mcimbi besibophele bona kakhulu. IGoli uma lihlela umcimbi akubi nenqwaba yabaculi abasuka kwezinye izindawo, yingakho nathi sinabaculi bakulesi sifundazwe abaningi,” kuchaza uSthe.
Uthe okunye okubalulekile ukunika ithuba abaculi ukuthi baveze ikhono labo langempela ngokuthi bacule ngebhendi ephelele kunokuthi basebenzise i-cd.
Ngaphambi kokuthi kuqale lo mcimbi kube nokuhamba ngesikebhe nabanye babaculi kuhlanganisa nabohlelo lwethelevishini iSelimathunzi, kukhulunywa ngokuthi ungathuthukiswa kanjani umculo waseKZN.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Isikhwele siholele ekubulaweni kwengane
2012-08-02 10:07
Johannesburg - Kugwazwe kwabulawa umfana oneminyaka engu-14 ubudala, egwazwa yindodana yesoka likanina, eVanderbijlpark, kusho imibiko yabezindaba ngoLwesine.
Umfana obulewe uDante Chan, 14, watholakala eseshonile egcekeni kubo ngoLwesibili, ummese usalenga esifubeni sakhe, kubika iphephandaba iBeeld.
Umama womfana uYolanda Coetzee, 37, okunguye owafica indodana yakhe isigwaziwe, uthe wazama kwahlula ukwenza, ethi uhlenga indodana yakhe.
"Ngaguqa eduze kwakhe ngimncenga ukuthi azame ukuphefumula, kodwa lase lidume ledlula."
Umfundi waseNyuvesi eNorth West, okunguye oboshiwe, kuthiwa kade aba nenkinga nomufi, lokhu kudalulwe nguCoetzee, onobudlelwano nobaba womsolwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
JOHANNESBURG—
Kuhlelo Woza Friday inthathelizindaba yeStudio 7 uBenedict Nhlapho oseSouth Africa usiphathela idlalade elitsha le qembu labomaskandi elihamba ngegama lokuthi Amabhukudwana okukhanya lisiza ngesivuvu.
Baya belokhu besanda abaculi beZimbabwe abacula umdumo ka Maskandi. AbeMabhukudwana bona bathi inhloso yabo ngeyokukhwezela lokukhulisa isiko laMandebele. Iqembu leli elilamalunga amane libunjwe ngo 2009.
Ngokwenjongo yaboke bathi ingoma zabo ziphuma kulokho okwenzakala enhlalweni kazulu. Lezi insizwa ezidabuka eKezi eMarinoha ezansi yesabelo seMandebeleni, zaqala ngokucula imbube zingakangeni kwezikaMaskandi. Okwamanje sebethule idlalade elitsha elithi Ngiyamthwakazi.
Udaba lukaBenedict Nhlapho lweqembu lomculo ele amabhukudwana


text:
Umfana ona-8 ushade owesimame ona-61
2013-02-19 16:21
Dimakatsho Modipa, Daily Sun
Mamelodi - Abaphansi bafika ngephupho kumfanyana oneminyaka eyisishiyagalombili ubudala, bamtshela ukuthi kumele ashade umshado omhlophe, njengoba eqanjwe ngegama likamkhulu wakhe owashona efisa ukuba nomshado omhlophe.
Balinganiselwa ku-100 abantu ababe yizibukeli ngesikhathi kuqhubeka lolu uhlobo lomshado ongajwayelekile, obuphakathi kukaSanele Masilela, 8, noHelen Shabangu,61.
Abantwana bakaShabangu abahlanu, nabo bebekhona ukuzobukela lesi simanga ebesenzeka e-Extension 6, eMamelodi East, eTshwane.
U-Anti womfana uPatience Masilela, 46, uchazele ibandla ukuthi kungani kuqhubeka lo mshado, wathi: “umfana uqanjwe ngagama lika mkhulu wakhe, amadlozi afika kuye ngephupho amtshela ukuthi kumele ashade. Wabe esekhetha uHelen ukuthi abe ngunkosikazi wakhe."
"Asiyibukelanga phansi indaba yakhe yokufuna ukushada, sakhokha nelobolo lika-R 7000 sikhokhela uHelen, sasebenzisa u-R15 000 ngomshado usuwonke.
UMasilela utshele iDaily Sun wathi: “Nami ngishadile nginabantwana kodwa ngiyazi ukuthi lokhu bekufunwa ngabaphansi - sebejabulile manje."
Umyeni naye zikhulumele nephephandaba wachaza isizathu sakhe sokufuna ukushadelwa.
“Ngatshela umama ngathi ngifuna ukushada, ngakhetha uHelen ngoba ngiyamthanda futhi ngiyakujabulela kuba ngumyeni wakhe - ngizoqhubeka nesikole. Uma sengimdala ngiyophinde ngishade nentokazi engangami."
Umyeni kaHelen u-Alfred Shabangu, 65, utshele iphephendaba wathi akanankinga ngalo mshado ngoba ubufunwa ngabaphansi.
“Asikhathazekile singumndeni, lona akuwona umshado wesitifiketi, umshado wokujabulisa abaphansi."
Abashadikazi babe sebeqabulana phambi kwezibukeli
- Thola ezinye
izindaba zeDaily Sun kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Daily Sun


text:
Kuphenywa ngokuwa kwebhuloho eJapan
2012-12-04 12:37
Tokyo - Amaphoyisa aphenya ngokudilika kwebhuloho elibulale abantu abangu-9, aseshe amahhovisi enkampani eyenza ibhuloho ngenhloso yokubheka ukuthi abukho yini ubufakazi bokuba nobudedengu kwezokuphepha.
Amakhulu kakhonkolo abhidlikile ngeSonto ngaphakathi kweSasago Tunnel esentshonalanga yeTokyo, awela phezulu kwezimoto ezintathu ebezihamba khona. Le nhlekelele isidale babaningi abafuna kulungiswe ingqalasizinda esindala eJapan.
Leli bhuloho, likhulu kanti lihlanganisa iTokyo nezindawo ezimaphakathi neJapan, lavulwa ngo-1977 ngemuva kwempi yomhlaba.
I-Central Nippon Expressway Co, inkampani ephethwe nguhulumeni, ithi ayinawo amarekhodi akhombisa ukuthi leli bhuloho lake lalungiswa kusukela lakhiwa, kodwa isikhulu senkampani uSatoshi Noguchi uthe like lahlolwa ibhuloho ngoSepthemba kwangatholakala lutho olungahambi kahle.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AP


text:
Iphoyisa lisolwa ngokudlwengula umfana
2012-11-29 07:39
Cape Town - Likhalelwe ngamasongo kaSigonyela iphoyisa laseWestern Cape elisolwa ngokudlwengula umfana, 14, eWorcester, kusho i-Independent Police Investigative Directorate (Ipid).
Leli phoyisa alisebenzela esiteshini esiseWorcester, liboshwe ngoLwesibili ngaleli cala elenzeka ngoJuni 30, kusho okhulumela i-Ipid uMoses Dlamini.
Lo mfana wayeyedwa ekhaya lakhe ngesikhathi ehlaselwa njengoba umama wakhe wayesebenza ebusuku.
“Ingane yezwa kungqongqoza umuntu emnyango, yase iya kamakhelwane iyocela usizo, wathi umakhelwane ayihlale phansi uyena obengqongqoza. Kuthiwa wabe eseyidlwengula," kusho uDlamini.
Umsolwa uzovela ngoLwesine eNkantolo yeMantshi yaseWorcester.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
HARARE—
Ikomishini ebona ngezokhetho, iZimbabwe Electoral Commission (ZEC) ithi amalungiselelo okhetho kahambi kuhle ngoba kungelamali njalo lamabizo abantu asebafayo alakho ukungasuswa kuluhlu lweVoters' Roll.
Iziphathamandla zalikomishini ziveze lokhu emhlanganweni eziwenze lamalunga edale lephalamende eHarare ngoLwesine.
Ziphinde zahlangana njalo lenhloko kahulumende uMnu Morgan Tsvangirai, umsekeli wakhe uNkosazana Thokozani Khupe, umphathintambo wezemithetho uMnu Patrick Chinamasa lezinye iziphathamandla zikahulumende.
Umsekeli kamgcinisihlalo weZEC uJoyce Kazembe uthe ikomishini yakhe idinga izigidi ezedlula amakhulu amabili amadollar-$220 million ukuze yenelise ukuqhuba ukhetho lokwamukela loba ukwala ukwamukela isisekelo sombuso esitsha olweReferendum kanye lokhetho ngokhetho ngokwalo olukhangelelwe ukwenziwa ngomnyaka ozayo.
Ekwethuleni kwakhe uluhlu lwendleko zikahulumende zomnyaka ozayo, ibudget, umphathintambo obona ngezemali uMnu Tendai Biti wanikeza iZEC izigidi ezingamatshumi amahlanu amadollar-$50 million kuphela.
UKazembe ucele amalunga ephalamende ukuthi exwayise uhulumende abeke imali yokhetho eceleni. Wengeze wathi ikomishini yakhe idinga imali engangezigidi ezedlula ezilikhulu zamadollar-$104million eyeReferendum izigidi ezedlula ezilikhulu njalo zamadollar-$115million yokhetho.
Ummeli weMagwegwe edale uMnu Felix Magalela Mafa Sibanda usukume wabuza umbuzo ngesiNdebele wachothozwa ngamanye amalunga ephalamende esithi kumele akhulume ngesiShona kumbe iSingisi. Kodwa uMafa usole kakhulu lokhu esithi abantu kumele bafunde ukwamukela ezinye indimi.
Udaba lukaMark Peter Ntambe olwemfundiso yokhetho yiZEC
Ingcwethi kwezombusazwe njalo engumqondisi weHabakkuk Trust uMnu Dumisani Nkomo utshele iStudio 7 ukuthi uhulumende kumele alungisise uluhlu lwe-voters' roll kungakayiwa kukhetho.


text:
UNgqongqoshe uthi abeMK abagade obhejane
2012-03-16 16:38
Durban - UNgqongqoshe woMnyango wezoLimo esiFundazweni sakwaZulu-Natal uMeshack Radebe uthi amasosha oMkhonto we Sizwe makube yiwo agada abazingela obhejane, kubika abezindaba zeNewswatch, ngoLwesihlanu.
Ekhuluma eDundee uRadebe uthi abazingeli basuke benenhloso ethize futhi basuke behlomile.
Uthi izikhulu kumele zihlome ziphelele uma zifuna ukunqoba impi yokuzingelwa kobhejane.
Okhulumela uMnyango uJeffrey Zikhali uthi kuyenzeka abazingeli basebenzise izindiza uma bezogila lomkhuba, uthi bayakwazi ukusheshe baphunyuke bashiye sebedale umonakalo okanye sebebulele isilwane.
UZikhali uthi maningi amasosha eMK angasebenzi, uthi ukugada kwawo iziqiwi kungenza umehluko.
"Isifundazwe sakwaZulu-Natal sinenhlanhla yokuba neziqiwi ezise zingeni eliphezulu, aabntu kumele bafundiseke ngokubaluleka kwazo ukuze bezozinakekela," kusho u Zikhali.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News 24


text:
Kushone umdlali webhola eSomalia
2011-02-22 14:21
Zurich - UMengameli we-FIFA uSepp Blatter udlulisele amazwi enduduzo eSomalia emuva kokuthi leliya lizwe lilahlekelwe omunye wabadlali abanoyhlonze nobulawe ibhomu eMogadishu.
Umdlali u-Abdi Salaan Mohamed Ali obedlalela u-under-20 ubephakathi kwabantu abayisishiyagalombili ababulewe ngesikhathi kupakwe imoto enesiqhumane ngasesiteshini samaphoyisa ngoMsombuluko.
Abanye abadlali ababili, nokunguMahmoud Amin Mohamed noSiid Ali Mohamed Xiis, bebeyingxenye yabantu abangu-35 abalimele kulokhu kuhlasela.
UBlatter ubhalele uMengameli wenhlangano yebhola elzinyawo eSomalia uSaid Mahmoud Nur ezwakalisa ukudabuka.
- Sapa - AP


text:
Isililo kudlula uVictor Ntoni emhlabeni
2013-01-29 12:01
Johannesburg - Umculi we-jazz uVictor Ntoni ushiye abaningi bedumele endimeni yomculo ngesikhathi ebulawa yisifo senhliziyo esibhedlela esiseGoli, kubika iphephandaba iThe Star ngoLwesibili.
Ubeneminyaka engu-65 ubudala.
Unkosikazi wakhe uLinda Ntoni uthi ungeniswe esibhedlela ngoLwesine ngenxa yokukhwehlela okungapheli.
"Kutholakale ukuthi unamanzi emaphashini.
"Bazamile ukumsindisa ngesikhathi eshaywa yisifo senhliziyo ngoMsombuluko kepha kwazinhlanga zimuka nomoya," esho.
UNtoni, wajoyina iqembu iDollar Brand Trio eseyinsizwa, nokuyiqembu elalihlanganisa nomdlali kapiyano odume umhlaba wonke, u-Abdullah Ibrahim.
Usebenzisane nabaculi abafana noHugh Masekela no-Abigail Khubeka, kanti uzunywa ukufa nje ubesanda kusebenzisana noDJ
Black Coffee ekwenzeni kabusha iculo lakhe elithi Usizi.
Ushiya ngasemuva izingane eziyisithupha nabazukulu.
- Landela
IzindabaNews24 kuTwitter
- SAPA


text:
'Akubanga yiphutha' ukuhlasela umndeni eGaza
2012-11-28 07:27
Jerusalem - Akubanga yingozi ukuhlasela kuka-Israel emoyeni kwashona abantu basePalestine abangu-12 eGaza, okubalwa abangu-10 bomndeni owodwa, kusho umbutho wezempi kwa-Israel ngoLwesibili.
Uthi lokhu kuhlasela kwakubhekiswe "kubashokobezi".
Lokhu kuhlasela kwangoNovemba 18 kwashaya umuzi wakwaDallu, kwashona amalungu awo ayishumi, okubalwa izingane nabesifazane abayisihlanu.
UMohammed Jamal al-Dallu,
29, noyilungu lamaphoyisa eHamas novikela izicukuthwane, naye washona kulokhu kuhlasela.
- Landela
IzindabaNews24 kuTwitter
- AFP